Δημήτρης Τσίγκος: 2014\nΜια ρύθμιση ικανή για την επανεκκίνηση της οικονομίας\nΣτην περίοδο που συνηθίσαμε να αποκαλούμε «ελληνική κρίση», τότε δηλαδή που οι επιλογές των κυβερνήσεων της μεταπολίτευσης έδειξαν το πραγματικό τους αποτέλεσμα, το ακαθάριστο εθνικό προϊόν έχει κατρακυλήσει χάνοντας περίπου το 1/3 της αξίας του.\nΕπακόλουθο φυσιολογικό αυτής της κατάρρευσης είναι οι επιχειρήσεις, κάθε μεγέθους – αλλά πολύ περισσότερο οι μεσαίες και οι μικρές, να έχουν αντίστοιχα χάσει ένα ποσοστό του κύκλου εργασιών τους που στην καλύτερη περίπτωση είναι 1/3 ενώ μερικές φορές φτάνει στα 2/3 ή και περισσότερο.\nΣτις συνθήκες αυτές δυστυχώς οι επιχειρήσεις αδυνατούν να ανταποκριθούν σε υποχρεώσεις που είχαν αναλάβει παλιότερα , ακόμα και αν ο σχεδιασμός τους ήταν συντηρητικός – ούτε λόγος να γίνεται για επιχειρήσεις με επιθετικό σχεδιασμό, όπως αναμφίβολα πρέπει να γίνεται για να επιτευχθούν ικανοποιητικοί ρυθμοί ανάπτυξης και δημιουργία ποιοτικών θέσεων εργασίας.\nΜε λίγα λόγια πολλά, αν όχι όλα, από τα δάνεια που είχαν συνάψει επιχειρήσεις μέχρι και το 2009 / αρχές ίσως και του 2010, οπότε και οι τράπεζες πρακτικά σταμάτησαν, εκ των πραγμάτων, να δανείζουν τις επιχειρήσεις, είναι απολύτως αδύνατο να αποπληρωθούν βάσει του αρχικού τους σχεδίου. Το άρθρο αυτό υποστηρίζει πως η παραδοχή ότι τα δάνεια αυτά δεν μπορούν να αποπληρωθούν ούτε στο αρχικό τους κεφάλαιο, ούτε στην αρχική τους διάρκεια, ούτε ακόμα στο αρχικό τους επιτόκιο, είναι η βάση ενός βιώσιμου σχεδίου επανεκκίνησης της οικονομίας.\nΕξάλλου, η πραγματικότητα των τελευταίων ετών είναι ότι η Ευρωπαϊκή Ένωση και η Ελληνική Κυβέρνηση έχουν αναγνωρίσει την κατάσταση αυτή και έχουν προσφέρει στις Τράπεζες ειδικές ενισχύσεις και εγγυήσεις ούτως ώστε οι επιχειρήσεις αυτές (Τράπεζες) να συνεχίσουν να λειτουργούν παρά την μεγάλη απώλεια των εσόδων τους λόγω της παραπάνω κατάστασης. Το άρθρο αυτό υποστηρίζει πως η μέχρι τώρα βοήθεια στις Τράπεζες ούτε επαρκεί, ούτε έχει γίνει με τον πιο αποτελεσματικό τρόπο ως προς τον στόχο της ουσιαστικής επανεκκίνησης της οικονομίας.\nΕκτός από τις δανειακές υποχρεώσεις τους, η μεγάλη πλειοψηφία των επιχειρήσεων έχει ακόμα υποχρεώσεις προς την εφορία και τα ασφαλιστικά ταμεία. Θέση μου είναι πως οι υποχρεώσεις αυτές, οι οποίες προφανώς αναφέρονται σε δεδομένα προ της εμφάνισης της οικονομικής κρίσης, πρέπει να αντιμετωπιστούν ενιαία με τις τραπεζικέ υποχρεώσεις με τη δημιουργία ενός νέου πιστωτικού οργανισμού ειδικού σκοπού που θα αναλάβει να παίξει τον πλέον καθοριστικό ρόλο για την επανεκκίνηση και, κυρίως, τον μετασχηματισμό της ελληνικής οικονομίας.\nΠρόσφατα δημοσιεύτηκε μια ρύθμιση που πρότεινε το ελληνικό δημόσιο στις επιχειρήσεις για τον διακανονισμό οφειλών σε ασφαλιστικά ταμεία και εφορία. Δυστυχώς, πλήθος παράλογων σημείων εμφανίζονται στην πρόταση αυτή. Αφενός, είναι παγκόσμια πρωτοτυπία σίγουρα, η μείωση του αριθμού των δόσεων σε ποσά μεγαλύτερα των 15.000 ευρώ. Αφετέρου, είναι επίσης εντυπωσιακό ότι δεν προβλέπεται καμία απομείωση του αρχικώς οφειλομένου κεφαλαίου, παρά μόνο των προστίμων και προσαυξήσεων. Τέλος, η ρύθμιση ισχύει για ποσά αποκλειστικά κατώτερα του ενός εκατομμυρίου ευρώ.\nΦοβάμαι πως η ρύθμιση αυτή είναι καταδικασμένη σε πλήρη αποτυχία και απλά θα παρατείνει τον αργό μεν, σίγουρο δε, επιχειρησιακό θάνατο της ελληνικής οικονομίας.\nΤο άρθρο αυτό προτείνει μια πιο ριζοσπαστική ρύθμιση η οποία θα έχει τα ακόλουθα χαρακτηριστικά:\nΕνοποιεί τις οφειλές των επιχειρήσεων προς τράπεζες, εφορία και ασφαλιστικά ταμεία σε μια οφειλή προς τον νέο, πιστωτικό οργανισμό ειδικού σκοπού\nΚεφαλαιοποιεί το σύνολο των παραπάνω οφειλών σε μια συγκεκριμένη ημερομηνία (για παράδειγμα, 1/12/2014) και την απομειώνει κατά ένα σημαντικό της μέρος. Ίσως το λογικότερο είναι η απομείωση της οφειλής να είναι 30%.\nΟ πιστωτικός οργανισμός ειδικού σκοπού καταβάλλει στις τράπεζες, τις εφορίες και τα ασφαλιστικά ταμεία ένα ποσό μεταξύ 10% και 15% επί της εκχωρούμενης απαίτησης.\nΠροχωρά στον διακανονισμό των οφειλών των επιχειρήσεων αυτών με τον ακόλουθο τρόπο:\nÞ Χρεολυτική αποπληρωμή της οφειλής σε 180 ισόποσες μηνιαίες δόσεις κεφαλαίου (15 έτη)\nÞ Καταβολή τόκων ανά εξάμηνο, αρχής γενομένης από 31/5/2015, με επιτόκιο 6%\nÞ Περίοδο χάριτος δόσεων κεφαλαίου διάρκειας ενός έτους, δηλαδή η πρώτη δόση θα είναι καταβλητέα στις 31/12/2015\nΟι επιχειρήσεις που θα ενταχτούν στο ειδικό αυτό πρόγραμμα, υποχρεωτικά θα εντάσσονται σε ειδικό πλαίσιο επίβλεψης, επιτήρησης και διοικητικής υποστήριξης (mentoring), με στόχο τον μετασχηματισμό τους και την αύξηση της ανταγωνιστικότητάς τους – όπου δε είναι εφικτό, της εξωστρέφειάς τους.\nΔιάφορες υφιστάμενες εμπράγματες εξασφαλίσεις παλαιοτέρων δανείων θα συνεχίσουν να καλύπτουν το δάνειο από τον νέο πιστωτικό οργανισμό ειδικού σκοπού\nΜε το παραπάνω σχέδιο υπάρχουν πολλά και σημαντικά πλεονεκτήματα τόσο για τις εμπορικές τράπεζες όσο και για την εφορία και τα ασφαλιστικά ταμεία. Απαλλάσσονται από τη διαδικασία διεκδίκησης των οφειλών τους, η οποία έχει ούτως ή άλλων πολύ μικρές πιθανότητες επιτυχίας ενώ μπορούν επιτέλους να επικεντρωθούν στις υγιείς επιχειρήσεις οι οποίες σήμερα εάν και θα έπρεπε να δανειοδοτούνται αυτό είναι αδύνατον να συμβεί λόγω του υφισταμένου χαρτοφυλακίου των τραπεζών. Τέλος, οι εφορίες και τα ασφαλιστικά ταμεία επίσης αποκτούν μια πολύ υγιέστερη εικόνα των οικονομικών τους και απαλλάσσονται από τις αλλεπάλληλες ρυθμίσεις οφειλών και διεκδικήσεις ληξιπροθέσμων.\nΤο σημαντικότερο σημείο του παραπάνω σχεδίου και η βασικότερη λειτουργία του πιστωτικού οργανισμού ειδικού σκοπού είναι το mentoring των επιχειρήσεων. Η διεθνής εμπειρία, με τον Καναδά να αποτελεί ένα λαμπρό παράδειγμα, είναι ότι όπου η δανειοδότηση συνδυάστηκε με ενεργές δομές mentoring για τον μετασχηματισμό των επιχειρήσεων, την τόνωση της εξωστρέφειάς τους και γενικότερα την αύξηση της ανταγωνιστικότητάς τους, τα αποτελέσματα ήταν εντυπωσιακά! Το ενδιαφέρον είναι πως το mentoring μπορεί να γίνει με μηδενικό οικονομικό κόστος: Ο εκάστοτε μέντορας που θα υποστηρίζει κάθε επιχείρηση μπορεί να αμοίβεται μόνο με ένα μικρό ποσοστό μετοχών της (stock options), ώστε να έχει το ισχυρότερο κίνητρο οι συμβουλές που θα δίνει να «πιάσουν τόπο» μέσω της αύξησης της αξίας της επιχείρησης.\nΤέλος, είναι αυτονόητο πως οι επιχειρήσεις που δεν θα δεχτούν να ενταχτούν στο ειδικό αυτό πρόγραμμα θα πρέπει να οδηγούνται σε οριστικό κλείσιμο με συνοπτικές διαδικασίες.\nΤο μόνο «πρόβλημα» σε μια τέτοια ρύθμιση είναι ότι απλώς πρέπει να αποκαλυφθεί η πραγματικότητα της οικονομικής κρίσης. Δυστυχώς όμως η αποκάλυψη αυτή θα συμβεί ούτως ή άλλως. Απομένει να φανεί αν υπάρχει το πολιτικό θάρρος η αποκάλυψη αυτή να έχει οικονομικά & πολιτικά χαρακτηριστικά, όπως προτείνει το άρθρο αυτό, ή αν θα συμβεί απλώς λίγο αργότερα έχοντας όμως, δυστυχώς, πλέον βιβλικά χαρακτηριστικά και επιφέροντας την πλήρη κατάρρευση της οικονομίας.\nΕτικέτες ασφαλιστικά ταμεία, επανεκκίνηση, εφορία, Οικονομική κρίση, ρύθμιση, Τράπεζες\nΔεν πρέπει να είσαι ειδικός για να αντιληφθείς την απόγνωση. Μιλάς με κόσμο και είναι το πρώτο που σου λένε. "Δηλαδή, τι μπορεί να γίνει;", ρωτούν. Την κυβέρνηση, καλώς ή κακώς, σοβαρά δεν την παίρνουν. Σοβαρά όμως δεν παίρνουν ούτε την αντιπολίτευση και κάπου εκεί αρχίζει η χώρα να κινείται μεταξύ κινδύνου και τραγωδίας.\nΗ αριστερά. Περιμένουν κάτι από την αριστερά. Τι είναι όμως αυτό που όντως μπορεί να γίνει;\nΣτη χώρα μας, η αριστερά ηττήθηκε σε έναν εμφύλιο πόλεμο που δεν έπρεπε να γίνει και η μισή Ελλάδα έμεινε με ένα "γιατί;" και ένα "αν". Μετά, ύστερα από περίπου 30 χρόνια, ήρθε ο Ανδρέας Παπανδρέου να φέρει τη δικαίωση. Τους ψήφους της δικαίωσης βεβαίως τους πήρε, δικαίωση όμως δεν έφερε. Αντίθετα, αυτός και οι επίγονοί του, έφεραν καταστροφή, οικονομική, κοινωνική και πολιτική.\nΚάπως έτσι φτάσαμε στο 2010. Από τότε η "αριστερά", μέσω του ΣΥΡΙΖΑ, είχε και έχει μια τελευταία ευκαιρία να απαντήσει στο ιστορικό "αν" και να δυναμώσει το ιστορικό "γιατί;". Να αναδείξει την οικονομία της συνεργασίας και της δημιουργικότητας. Μια νέα πολιτική και ηθική της εργασίας. Αυτή είναι η ευκαιρία, είναι απόλύτως ξεκάθαρο.\nΤι βλέπουμε να συμβαίνει όμως; Είναι τραγικό. Αντί να δούμε την εκκίνηση μιας μορφωτικής επανάστασης που θα δημιουργήσει το απαραίτητο υπόβαθρο για τη θεμελίωση της οικονομίας της συνεργασίας και της δημιουργικότητας, ακούγεται λόγος που έτη φωτός απέχει από αυτήν την προοπτική. Για όλα μαθαίνουμε πως φταίει το μνημόνιο.\nΠριν το μνημόνιο βλέπετε ζούσαμε σε μια χώρα αγγελικά πλασμένη. Οι Έλληνες είχαν βρει την ευτυχία στη χαρά της δημιουργίας, όλοι προσέφεραν σύμφωνα με τις δυνατότητές τους και ελάμβαναν σύμφωνα με τις ανάγκες τους. Ζούσαμε στον παράδεισο και δεν το είχαμε καταλάβει! Ήρθε μετά η κακιά τρόικα σταλμένη από τον εωσφόρο με τη μορφή ανατολικογερμανίδας και το όνειρο κατέρρευσε.\nΤι πρέπει να κάνεις εσύ Πολίτη; Είναι απλό! Να ψηφίσεις ΣΥΡΙΖΑ, να πάει ο Φωτόπουλος στη Βουλή, να σκίσει το μνημόνιο και έτσι ο εωσφόρος θα γυρίσει στην κόλαση και εμείς στον παράδεισο που ζούσαμε πριν το τραγικό μνημόνιο.\nΥπερβάλλω, θα πείτε. Υπερβάλλω όμως; Φοβάμαι πως όχι. Το σχέδιο που έχει μοιραστεί ο ΣΥΡΙΖΑ με την ελληνική κοινωνία είναι αντιστοίχου επιπέδου με την παραπάνω παράγραφο.\nΗ Ελλάδα, όπως και κάθε χώρα, έχει ανάγκη την ΑΛΗΘΕΙΑ. Έχει ανάγκη δηλαδή να πει ένα όχι στη λήθη. Δεν πρέπει να ξεχάσουμε, δεν πρέπει να εκλογικεύσουμε. Όχι, το μνημόνιο δεν είναι η αιτία των δεινών μας. Αιτία των δεινών μας είναι οι πολιτικές (ο Θεός να τις κάνει) που ακολουθήσαμε για δεκαετίες και ζούσαμε με δανεικά και ψεύτικο πλούτο.\nΠου βρίσκεται η λύση; Η λύση βρίσκεται μόνο στην εργασία και πουθενά αλλού. Η λύση βρίσκεται στην παραγωγή. Την ανταγωνιστική παραγωγή με όρους 21ου αιώνα και πλήρη αξιοποίηση του συμβολικού, του ανθρωπίνου και του οικονομικού κεφαλαίου της χώρας μέσα σε μια δυναμική διαδικασία ολοένα και βαθύτερης Ευρωπαϊκής ολοκλήρωσης.\nΗ αριστερά πάντα είχε να κάνει με τη σχέση του υποκειμένου με το αντικείμενο της εργασίας του. Με την αναζήτηση της πλήρωσης στη δημιουργία και όχι στην κατανάλωση. Η σημερινή συγκυρία είναι η καλύτερη δυνατή για την αριστερά ως ευκαιρία πρόταξης και πανευρωπαϊκής προώθησης ενός νέου οικονομικού και κοινωνικού μοντέλου που περιγράφεται από την οικονομία της συνεργασίας και της δημιουργικότητας.\nΜιας φιλοσοφίας της αυτονομίας, όπως θα έλεγε ένας μεγάλος διανοητής του 20ου αιώνα, που δεν έχει μελετηθεί όσο του αξίζει.\nΟ ΣΥΡΙΖΑ έχει μια τελευταία ευκαιρία να ξυπνήσει από το λήθαργο του λαϊκισμού και της βεβαιότητας της επερχόμενης νίκης. Υπάρχει τεράστια διαφορά μεταξύ του να κερδίσεις μια εκλογική αναμέτρηση και του να κυβερνήσεις μια χώρα.\nΑν δεν προταθεί ένα συγκεκριμένο σχέδιο οικονομικής ανασυγκρότησης και αν δεν υπάρχει μέριμνα το σχέδιο αυτό να είναι στην κορυφή της πολιτικής συζήτησης, αν όχι να τη μονοπωλεί, η τελευταία ευκαιρία της αριστεράς θα είναι δυστυχώς μια ακόμα χαμένη ευκαιρία για την Ελλάδα.\nΕτικέτες δημιουργικότητα, κρίση, Οικονομία, συνεργασία, ΣΥΡΙΖΑ\nΓια τη δικαίωση των αγωνιστών του '21\nΤο 2021 συμπληρώνονται 200 χρόνια από τότε που λίγοι άνθρωποι εμπνευσμένοι από το όραμα του Ρήγα ξεκίνησαν μια τιτάνια προσπάθεια για να δημιουργήσουν μια ευρωπαϊκή δημοκρατία στη ΝΑ Ευρώπη.\nΔυστυχώς, απέτυχαν. Το Ναβαρίνο έδωσε σάρκα και οστά σε ένα μικρό προτεκτοράτο.\nΑν σεβόμαστε έστω και λίγο εκείνους τους αγωνιστές πρέπει η επέτειος των 200 ετών από την έναρξη του αγώνα τους να τους βρει δικαιωμένους.\nΜε μια πραγματικά ανεξάρτητη Ελλάδα μέσα σε μια ισχυρή, δημοκρατική Ευρωπαϊκή Ομοσπονδία και με πλήρη ανθρώπινα δικαιώματα και ελευθερία στους αρχαίους, αυτόχθονους λαούς της Ανατολίας.\nΕίναι απλό και είναι στο χέρι μας.\nΕτικέτες Ανατολία, Ανθρώπινα δικαιώματα, Επανάσταση 1821, Ευρωπαϊκή Ομοσπονδία, Ρήγας Βελεστινλής\nΝα βάλουμε τέλος στην ακαδημία του ρουσφετιού, του βύσματος & της διαφθοράς!\nΉταν καλοκαίρι του 2000 όταν πήραμε την απόφαση να ιδρύσουμε τη Virtual Trip. Δυο από τους συνιδρυτές «ήμασταν του ‘77», οπότε η αναβολή μας τελείωνε 31 Δεκεμβρίου 2003, δηλαδή τριάμισι χρόνια μετά. Φάνταζε ούτως ή άλλως πολύ μακριά για να το σκεφτούμε σοβαρά ενώ η γνώση ότι όλο και κάποιο μεταπτυχιακό θα κάναμε για να πάρουμε επιπλέον αναβολή καθιστούσε τη σημασία του θέματος ακόμα χαμηλότερη. Για την ιστορία, τότε η θητεία πρέπει να ήταν 18 μήνες στον Στρατό Ξηράς και περισσότερους από 20 σε Αεροπορία και Ναυτικό.\nΠολλές φορές έχω αναρωτηθεί πως ήταν δυνατό να μην υπήρχαν πολλοί πριν από εμάς. Δεν ήταν δα και τόσο πρωτοποριακή η ιδέα να «κάνεις εταιρεία» στα 22 σου χρόνια. Συνήθως η εξήγηση που δίνεται αφορά την εμμονή στην εργασιακή ασφάλεια, στην προστασία από τον αόρατο εχθρό. Στην, τόσο ψεύτικη ως αποδείχτηκε, «εξασφάλιση». Δεν ήταν μόνο αυτό όμως. Η φράση «να ξεμπερδέψεις με τον στρατό» ήταν πέρα για πέρα αληθινή. Κανένα σοβαρό σχεδιασμό δεν μπορούσες να κάνεις σαν φοιτητής όταν ήξερες πως αργά ή γρήγορα θα πρέπει να γίνεις αγγαρειομάχος και σκοπάνθρωπος. Ευτυχώς, οι ιδρυτές της Virtual Trip απλά αγνοήσαμε την πραγματικότητα αυτή. Η μεγάλη όμως πλειοψηφία έκανε και κάνει εντελώς το αντίθετο.\nΟ Δεκέμβρης του 2003 ήρθε πολύ πιο γρήγορα απ’ ότι περίμενα. Τα τριάμισι αυτά χρόνια πέρασαν «σαν μια στιγμή». Είχα δει εκείνο το μεταπτυχιακό πρόγραμμα του ΟΠΑ που λεγόταν «Επιστήμες των Αποφάσεων». Ωραίος τίτλος, σίγουρα, οπότε παράλληλα με την προσφορά part-time προγράμματος που μου επέτρεπε να μην χάνω πολύ χρόνο από τη Virtual Trip γινόταν ιδανική περίπτωση. Τα 10.000 € πού κόστιζε τότε αποτελούσαν ένα σοβαρό πρόβλημα, ξεπεράστηκε όμως τελικά. Όπως μου είπε ένας φίλος χαρακτηριστικά, «ο τζάμπας στην αναβολή είχε πεθάνει προ πολλού».\nΞέρω ότι ακούγεται τραγικό να κάνει κάποιος μεταπτυχιακό για να πάρει την αναβολή. Ακούγεται τραγικό και είναι τραγικό. Είναι όμως η πραγματικότητα. Ευτυχώς ήμουν από τους τυχερούς: Είχαν μεσολαβήσει σχεδόν τέσσερα χρόνια εργασίας όταν ξεκίνησα το μεταπτυχιακό μου. Για τους περισσότερους όμως δεν είναι έτσι. Η αναβολή είναι ένα ισχυρότατο κίνητρο να κάνεις μεταπτυχιακό αμέσως μετά το πτυχίο, πολλές φορές στο ίδιο ακαδημαϊκό περιβάλλον, αναιρώντας δυστυχώς κάποιες από τις βασικές προϋποθέσεις επιτυχίας που είναι η ενδιάμεση επαγγελματική εμπειρία και η γνωριμία με ένα νέο ερευνητικό & ακαδημαϊκό οικοσύστημα.\nΣτη δική μου περίπτωση το πρόγραμμα σπουδών στο μεταπτυχιακό ήταν αντικειμενικά καλό και σύντομα κατάλαβα πως το να το κάνεις αυτό «για την αναβολή» ήταν σαν να σκοτώνεις μύγα με μπαζούκας. Σε κάθε περίπτωση καθόλου δεν το μετάνιωσα, το αντίθετο θα έλεγα. Έτσι, με την εξαιρετική εμπειρία ενός μεταπτυχιακού παράλληλα με τη διεύθυνση ενός startup στη φάση ανάπτυξής του, πήρα και δυο χρόνια αναβολή ακόμα. Η νέα μαγική ημερομηνία ήταν 31 Δεκεμβρίου 2005.\nΌπως μάλλον μαντέψατε και αυτά τα δυο επιπλέον χρόνια πέρασαν πολύ γρήγορα. Χάρη στο MBA International, όπως μετονομάστηκε στην πορεία των σπουδών μου το μεταπτυχιακό πρόγραμμα Decision Sciences, πρακτικά μετακόμισα στην Αθήνα (άσχετα αν τελικά ξενοίκιασα στο Ηράκλειο τον Αύγουστο του 2010…), βοηθώντας σημαντικά τη Virtual Trip που ήταν τότε σε μια φάση δυναμικής ανάπτυξης – προσωπικού , κύκλου εργασιών αλλά και υποχρεώσεων.\nΤο σχέδιο «Δρ. Τσίγκος» προέβλεπε πως οι σπουδές για διδακτορικό δίπλωμα θα έδιναν μια νέα μαγική ημερομηνία: 31 Δεκεμβρίου 2008. Ήμουν άτυχος όμως καθώς, ευτυχώς για την επιστήμη και την αξιοπρέπεια μου, ο Γιάννος είχε αλλάξει τον νόμο. Για να μπορούσες πια να πάρεις αναβολή για διδακτορικό, θα έπρεπε να το έχεις τελειώσει μέχρι τα 30 σου, άρα για μένα μέχρι τις 31 Δεκεμβρίου 2007. Δεδομένου ότι ήμασταν ήδη στις αρχές του 2006 και ότι τα «ΙΕΚ Τάπερμαν» δεν είχαν ξεκινήσει ακόμα να δίνουν διδακτορικά, σύντομα παραιτήθηκα των προσπαθειών να γίνω Διδάκτορας στο χρόνο ρεκόρ των 18 μηνών. Με τρεις απέλπιδες προσπάθειες σε Χανιά, Τρίπολη και …Τιμισοάρα, το σχέδιο «Δρ. Τσίγκος» μπήκε οριστικά (;) στο χρονοντούλαπο της ιστορίας.\nΗ 31η Δεκεμβρίου 2005 ήταν λοιπόν η ημέρα που έληξε η αναβολή μου και λίγο αργότερα, αφού δεν ανταποκρίθηκα στις προσκλήσεις του Ελληνικού Στρατού, κηρύχθηκα ανυπότακτος. Στη συνέχεια, τον Οκτώβρη του 2006, στο όνομα του Ελληνικού Λαού μου απαγορεύτηκε η έξοδος από τη χώρα, πράγμα που τελικά πληροφορήθηκα σε μια σχεδόν κινηματογραφική σκηνή το καλοκαίρι του 2007 στη Χίο.\nΤότε, προσπαθώντας να περάσω με το καραβάκι απέναντι στον Τσεσμέ και αφού πρώτα οι ελεγκτές στα σύνορα μου είπαν ένα χαλαρό «περάστε», είδα έναν αστυνομικό με αγωνία να με ρωτά «αν είμαι του Γεωργίου & της Ελένης» και με την καταφατική απάντησή μου να μου λέει απλά «παρακαλώ περάστε σε εκείνο το δωμάτιο και περιμένετε». Κάποια στιγμή στο μέλλον θα περιγράψω αναλυτικά το περιστατικό αυτό, αυτήν τη φορά θα περιοριστώ να πω ότι πέρασα 90 λεπτά αγωνίας – τόσο με άφησαν να περιμένω μόνος μου σε ένα δωμάτιο – μέχρι που ήρθε ένας χαμογελαστός αστυνομικός και μου είπε «δυστυχώς πρέπει να κάνετε διακοπές στην Ελλάδα, μόνο» και «θα πρέπει να αναφέρουμε ότι επιχειρήσατε να βγείτε από τη χώρα». Στην ερώτησή μου «και που είναι το κακό με αυτό;» μου απάντησε απλά «από τον Οκτώβριο του 2006 σας έχει επιβληθεί απαγόρευση εξόδου από τη χώρα».\nΜέσα στην ατυχία αυτή είχα όμως την τύχη να κυβερνάται η χώρα για πολλά χρόνια από μια γενιά ανεπανάληπτων, καινοτόμων και πρωτοπόρων εκσυγχρονιστών πολιτικών οι οποίοι το 2004 έδωσαν την σκυτάλη σε ακόμα καλύτερους, περισσότερο πρωτοπόρους, επανιδρυτές του Κράτους. Εις εκ των πρώτων, ο κορυφαίος εκσυγχρονιστής της νεοελληνικής πολιτικής, ο υπερμέγιστος και τιτανοτεράστιος Γιάννος Παπαντωνίου, είχε κάνει το θαύμα του. Μέσα στην ατυχία μου για το όριο των 30 ετών στη λήψη του Διδακτορικού Διπλώματος σοφά ο νομοθέτης όρισε πως η ανυποταξία δεν είχε πια ποινικές συνέπειες! Με λόγια απλά, όσο πληρώνεις τα πρόστιμα, όσο δεν σε ενοχλεί πως δεν μπορείς να διοριστείς στο δημόσιο και όσο δεν σε ενοχλεί να μην βγαίνεις από τη χώρα, δεν τρέχει κάστανο!\nΚαταπληκτικό, ειδικά όταν καταλαβαίνεις πως το «δεν βγαίνεις από τη χώρα» ισοδυναμεί με το «δεν βγαίνεις από την περιοχή της συνθήκης του Schengen, δηλαδή σχεδόν όλη την ΕΕ εκτός Μ. Βρετανίας, Κύπρου, Βουλγαρίας, Ρουμανίας και κάτι άλλα ψιλά – Ενώ μπορούσες να πας σε συνδεδεμένες χώρες όπως π.χ η Ελβετία. Δεν ήταν και τόσο άσχημα!\nΤα πρόστιμα βέβαια δεν ήταν αμελητέα, κάθε άλλο θα έλεγα. Ένας άλλος, επίσης παμμέγιστος & ανυπέρβλητος εκσυγχρονιστής, ο Ευάγγελος Βενιζέλος, όταν ανέλαβε υπουργός οικονομικών του αξεπέραστου υπερατλαντικού πολιτικού γίγαντα Γεωργίου Παπανδρέου έκανε εξάσκηση στα SQL queries: «SELECT ALL from ANYPOTAKTOI» πρόσταξε ο Ευάγγελος και ζήτησε να πληρώσουν 6.000 € (επιπλέον των άλλων) έκαστος για να μάθουν να αγαπάνε την πατρίδα! Για κάποιο περίεργο λόγο το αισχρό αυτό μέτρο δεν συζητήθηκε σχεδόν καθόλου στα μέσα ενημέρωσης.\nΑν εξαιρέσεις λοιπόν το ζήτημα του αυξημένου κόστους , γενικά ήταν μια στρατηγική που φαινόταν να αξίζει τον κόπο. Πρακτικά περιμένεις μέχρι να κλείσεις τα 35, να πληρώσεις και πάλι κάποια χρήματα μαζεμένα για την εξαγορά (κάτι λιγότερο από 7.000 €), να κάνεις λίγες βδομάδες κατασκήνωση σε κάποιο «κέντρο εκπαίδευσης» και μετά να πάρεις το πολυπόθητο διαβατήριο.\nΕίναι όμως έτσι; Δυστυχώς όχι! Πρώτα απ’ όλα οι περισσότεροι νέοι δεν ακολουθούν τον δρόμο που περιέγραψα παραπάνω αλλά τελικά όταν εξαντλούνται οι όποιες δυνατότητες αναβολής υπηρετούν κανονικά τη θητεία τους, η οποία τώρα είναι 9 μήνες στον Στρατό Ξηράς και κάποια ιδιαίτερα φωτεινά μυαλά στο ΥΕΘΑ σκέφτονται να την αυξήσουν. Επίσης, επειδή στη φάση της ζωής σου αυτή ενδιαφέρεσαι μάλλον περισσότερο για τα επαγγελματικά και λιγότερο για τον τουρισμό, το γεγονός ότι δεν μπορείς να πας στο Λονδίνο, στην Κωνσταντινούπολη και, ιδιαίτερα επώδυνο για μένα που επιχειρούσα στην Πληροφορική, στις ΗΠΑ, αποτελούσε ένα πολύ, πολύ σοβαρό εμπόδιο.\nΑς δούμε όμως σε λίγο μεγαλύτερο βάθος το ζήτημα της «υπηρεσίας προς την Πατρίδα». Τι καταλαβαίνει κανείς με την έκφραση «υπηρετούν τη θητεία τους»; Κάνουν οι Έλληνες νέοι το χρέος τους προς την Πατρίδα, όπως ορίζει και το σύνταγμα της Ελληνικής Δημοκρατίας; Πραγματικά πρέπει να περισσεύει ένα ισχυρό μείγμα βλακείας και υποκρισίας για να υποστηρίξει κανείς αυτήν την άποψη!\nΤα παιδιά της Ελλάδας απλά παρκάρουν σε κάποιο ακριτικό νησί και εκπαιδεύονται εντατικά στις βασικές αρχές του νεοελληνικού κράτους και της κοινωνίας που δημιούργησε: Στη λούφα και στο ρουσφέτι. Στο πολύ σύντομο πέρασμά μου το 2013 από τον Ελληνικό Στρατό πραγματικά έμεινα άναυδος βλέποντας πόσο εύκολα μπαίνεις στην ψυχολογία του «γιατί εγώ;». Υπάρχουν δουλειές που πρέπει να γίνουν και ο φαντάρος εκπαιδεύεται καθημερινά, πολύ αποτελεσματικά πρέπει να ομολογήσω, στο να αποφύγει τις εργασίες. Επίσης, το άλλο στο οποίο εκπαιδεύεται ο φαντάρος και η οικογένειά του είναι το ρουσφέτι, στην αναζήτηση αρχικά και στην υποχρέωση στη συνέχεια σε κάποιο βύσμα που θα φροντίσει το παιδί να «μην ταλαιπωρηθεί», να «περάσει καλά».\nΜε λίγα λόγια αυτός ο απίστευτος μηχανισμός που υποτίθεται πως υπάρχει για να κάνουμε το χρέος μας προς την Πατρίδα, παίρνει ότι καλύτερο έχει η ελληνική κοινωνία και κάνει τεράστιες προσπάθειες ώστε να το λουμπενοποιήσει, να το μεταμορφώσει σε μια μάζα πουλημένων τεμπέληδων που θα παρακαλάνε στο τηλέφωνο κάποια γελοία υποκείμενα για μια «καλύτερη μετάθεση», για μια έξοδο, για μια «καλύτερη υπηρεσία» ή οτιδήποτε άλλο μπορεί να φανταστεί κανείς.\nΜετά βέβαια από την απόλυτη ψυχολογική & ηθική παρακμή που περιέγραψα παραπάνω, έρχεται το parking. Τα παιδιά κατά κανόνα πάνε σε κάποια ακριτική μονάδα και περιμένουν τον χρόνο να περάσει. Αραχνιάζουν, βαριούνται που ζουν. Μπαίνουν στο ψυγείο. Μετράνε μέρες για μια έξοδο. Νιώθουν άχρηστοι και κάθε μέρα που περνάει γίνονται άχρηστοι. Είναι άδικο, είναι τραγικό. Στην ηλικία που κανείς πρέπει να αναπτύξει τα ισχυρότερα εσωτερικά κίνητρα για να δημιουργήσει, για να προσφέρει, τότε να τον παρκάρουν σε κάποιο νησί ή κάποια ξεχασμένη ακριτική περιοχή και να μην κάνει απολύτως τίποτα. Μια ψυχολογική φυλακή, μια καταδίκη της δημιουργικότητας.\nΓίνεται τουλάχιστον με κάποιο ουσιαστικό σκοπό όλο αυτό; Η θυσία του χρόνου, της ηθικής και της δημιουργικότητας σε ποιο βωμό λαμβάνει χώρα; Έχει λοιπόν ενδιαφέρον να δούμε τι γίνεται σχετικά με την αληθινή πολεμική/στρατιωτική εκπαίδευση. Με την εξαίρεση των Ειδικών Δυνάμεων και των Δοκίμων Αξιωματικών, η εκπαίδευση των φαντάρων είναι στην καλύτερη περίπτωση υποτυπώδης. Που είναι η εντατική γυμναστική; Που είναι τα μαθήματα αυτοάμυνας & επιβίωσης; Που είναι η εξοικείωση με σύγχρονα οπλικά συστήματα; Που είναι τα θεωρητικά μαθήματα και η πρακτική εξάσκηση σε σύγχρονες τακτικές μάχης; Σίγουρα πάντως δεν είναι στη σημερινή πραγματικότητα του Ελληνικού Στρατού.\nΗ σκληρή αλήθεια είναι ότι οι περισσότεροι φαντάροι που κάνουν τη θητεία τους τίποτα δεν συνεισφέρουν στην πραγματική αμυντική δυνατότητα της χώρας, πουθενά δεν συμβάλλουν στη δημιουργία γεωπολιτικού στρατηγικού πλεονεκτήματος. Αφήνονται στη μοίρα τους, εκπαιδεύονται στη λούφα και στο ρουσφέτι, παρκάρουν για εννιά μήνες και μετά απολύονται. Όλα αυτά με ένα τεράστιο άμεσο κόστος και, το χειρότερο, με ένα πραγματικά ασύλληπτο έμμεσο κόστος στη διαμόρφωση μιας κουλτούρας παρακμής, στη δημιουργία πελατειακών σχέσεων εξάρτησης και στη μείωση των αμυντικών δυνατοτήτων της χώρας.\nΥποτίθεται πως η υποχρεωτική στράτευση υπάρχει για την ενίσχυση της άμυνας της χώρας. Υπάρχει για αυτό όμως τελικά; Την αμυντική ικανότητα του νέου ελληνικού κράτους τη διαπιστώσαμε στην Κύπρο το 1974. Τη διαπιστώσαμε το 1988 στο Νταβός, όταν από τους παλληκαρισμούς του ’87 συρθήκαμε σε ένα ταπεινωτικό «μη πόλεμος». Την είδαμε ακόμα στα Ίμια το 1996 και την επιβεβαιώνουμε καθημερινά με την άρνησή μας να εφαρμόσουμε τα κυριαρχικά μας δικαιώματα στη βάση των διεθνών συνθηκών για τα 12 ναυτικά μίλια στο Αιγαίο. Έχουμε επίγνωση της αδυναμίας μας και το αποδεικνύουμε καθημερινά. Οι παμμέγιστοι, ανυπέρβλητοι πολιτικοί γίγαντες που ανέφερα παραπάνω, και πολλοί ακόμα από το παρεάκι τους, φρόντισαν η χώρα να είναι στρατιωτικά και, κυρίως, γεωπολιτικά ανοχύρωτη, έρμαιο αποφάσεων εξωελλαδικών κέντρων.\nΤο θέμα γίνεται ακόμα πιο ενδιαφέρον αν μπούμε στη Wikipedia και ψάξουμε των «list of countries by military expenditures per capita». Με έκπληξη θα δούμε την πτωχευμένη ψωροκώσταινα να είναι σταθερά στο top-10 της παγκόσμιας κατάταξης, ασύλληπτα πάνω του Ευρωπαϊκού μέσου όρου και συγκρινόμενη με χώρες όπως το Ισραήλ, η Σαουδική Αραβία και οι ΗΠΑ. Θα περίμενε κανείς τουλάχιστον, ξοδεύοντας τόσα λεφτά και σαν χώρα του αναπτυγμένου κόσμου (τι έκανε λέει;), να έχουμε μια πανίσχυρη στρατιωτική μηχανή και να έχουμε αναπτύξει εγχώρια υψηλή τεχνολογία που σιγά σιγά θα περνούσε από την άμυνα στην οικονομία, όπως έκανε το Ισραήλ και η Τουρκία. Σχετικά με την …πανίσχυρη στρατιωτική μηχανή, νομίζω το εξαντλήσαμε παραπάνω. Δυστυχώς όμως και στην εγχώρια ανάπτυξη υψηλής τεχνολογίας τα πράγματα ακολουθούν το ίδιο μοτίβο: Μηδέν από μηδέν, μηδέν.\nΣυνοπτικά λοιπόν μπορεί κανείς να κάνει την εξής διαπίστωση: Με αφορμή την υποτιθέμενη ενίσχυση της αμυντικής ικανότητας της χώρας αφενός ζημιώνεται βαριά η επαγγελματική εξέλιξη και δηλητηριάζεται η ψυχολογία και η κουλτούρα των νέων Ελλήνων, αφετέρου έχει στηθεί ένα τεράστιο πάρτι διαπλοκής επί των προμηθειών, από την κορυφή μέχρι τα φύλλα του δέντρου της στρατιωτικής ιεραρχίας.\nΗ Ελλάδα και η Κύπρος σήμερα είναι – αν δεν κάνω λάθος – οι δυο τελευταίες χώρες-μέλη της ΕΕ με υποχρεωτική στράτευση. Οι Ελλαδίτες και οι Κύπριοι νέοι Έλληνες υφίστανται μια ξεκάθαρη διάκριση έναντι των υπολοίπων νέων συνομήλικων τους. Παράλληλα περνούν εντατική «εκπαίδευση» για τη δηλητηρίαση της προσωπικότητάς τους. Όσο συμβαίνει αυτό, το διαπλεκόμενο οικονομικο-πολιτικό σύστημα πλουτίζει φορτώνοντας χρέη στις μελλοντικές γενιές των δυο κρατών. Για πόσο ακόμα θα ανεχόμαστε την κατάσταση αυτή;\nΤο σίγουρο είναι πως πρέπει να γίνει άμεσα μια ριζική μεταρρύθμιση των ενόπλων μας δυνάμεων. Η χώρα, έχει αποδειχτεί πολλές φορές, έχει ανάγκη ισχυρού στρατού. Ανάγκη που σήμερα δεν καλύπτει και πρέπει να το κάνει το συντομότερο. Παράλληλα έχει ανάγκη να εξορθολογήσει τις δαπάνες της και να δημιουργήσει μια νέα σχέση με την εργασία που θα στηρίζεται στη δημιουργία και μια νέα πολιτική κουλτούρα ηθικής που καμία μα καμία σχέση δεν έχει με τα βύσματα και τα μικρο-ρουσφέτια πουν είναι η σημερινή πραγματικότητα του Ελληνικού Στρατού.\nΠροσωπικά τάσσομαι με όλες μου τις δυνάμεις υπέρ ενός σύγχρονου, ολιγάριθμού, ευέλικτου και πολύ αποτελεσματικού εθελοντικού & επαγγελματικού στρατού που θα μπορεί να ανταποκριθεί αποτελεσματικά στις αυξημένες υποχρεώσεις προστασίας των συμφερόντων της χώρας, υποχρεώσεις που σήμερα μένουν εν πολλοίς ανεκπλήρωτες. Ο στρατός αυτός πρέπει να αποτελείται από επαγγελματίες που θα κατατάσσονται με την ελεύθερη βούλησή τους, θα έχουν καλές αμοιβές και πολύ απαιτητική εκπαίδευση.\nΠροφανώς αυτό σημαίνει πως δεκάδες στρατόπεδα θα χρειαστεί να κλείσουν και το «μοντέλο ανάπτυξης της καφετέριας» που στηρίχτηκε στα στρατόπεδα και στα πανεπιστήμια θα λάβει τέλος. Θα είναι επώδυνο, όμως θα είναι ένα μεγάλο βήμα μπροστά, τόσο ουσιαστικό όσο και συμβολικό!\nΤαυτόχρονα έχει εξαιρετικά μεγάλη σημασία να κατευθυνθεί τμήμα των αμυντικών μας δαπανών σε εγχώρια έργα αμυντικής τεχνολογίας, αληθινά αντισταθμιστικά οφέλη δηλαδή και όχι εκείνα που έχτισαν τις βίλλες βορείως των Αθηνών & τις καταθέσεις στη Ζυρίχη, ώστε σε πρώτο χρόνο να αποκτήσουμε δική μας αμυντική τεχνολογία, άρα και περισσότερη ανεξαρτησία & αυτονομία, και σε επόμενο χρόνο τα αποτελέσματα των ερευνών αυτών να ενισχύσουν την εγχώρια βιομηχανία υψηλής τεχνολογίας, σύμφωνα με επιτυχημένα παραδείγματα άλλων χωρών.\nΕναλλακτικά ή συμπληρωματικά με τον επαγγελματικό & εθελοντικό στρατό, θα ήμουν διατεθειμένος να αποδεχτώ ένα μοντέλο υποχρεωτικής στράτευσης στα 18 χωρίς καμία δυνατότητα εξαίρεσης ή αναβολής, διάρκειας τριών ή έξι μηνών και μόνο στον Στρατό Ξηράς, το οποίο θα είχε αποκλειστικά αληθινή και εντατική στρατιωτική εκπαίδευση τύπου ειδικών δυνάμεων έχοντας έτσι και κάποιο ουσιαστικό ρόλο διαμόρφωσης του χαρακτήρα ειδικά στην ηλικία των 18 αλλά και παράγοντας αληθινά ετοιμοπόλεμες ένοπλες δυνάμεις έτοιμες να πράξουν αποτελεσματικά το καθήκον τους όταν και όποτε χρειαστεί. Στο πλαίσιο αυτό νομίζω πως κάθε διάκριση ανδρών – γυναικών ανήκει στο παρελθόν και με βάση τη διεθνή εμπειρία οι νέες ελληνίδες στα 18 τους θα μπορούσαν να κάνουν μια θητεία 3 ή 6 μηνών.\nΑυτό που σίγουρα πρέπει να σταματήσει άμεσα είναι το θέατρο του παραλόγου της υποχρεωτικής στράτευσης. Ένα τεράστιο σχολείο υποκρισίας και διαφθοράς που είναι βόμβα στα θεμέλια της κοινωνίας & της οικονομίας.\nΕτικέτες ανάπτυξη, Βύσμα, διαφθορά, Θητεία, Ρουσφέτι, Υποχρεωτική Στράτευση\nΤου Δημήτρη Τσίγκου (*)\nΑποτελούσε κοινό τόπο εδώ και πολλές δεκαετίες ότι «στην Ελλάδα υπάρχουν εξαίρετοι επιστήμονες και μηχανικοί». Το γεγονός αυτό σε συνδυασμό με το διαχρονικό εμπορικό δαιμόνιο των Ελλήνων δημιουργούσε πολύ καλές προϋποθέσεις για τη δυναμική ανάπτυξη της αγοράς της Πληροφορικής στη χώρα, μόλις αυτό το νέο γνωστικό, επιστημονικό, επαγγελματικό και επιχειρηματικό πεδίο έκανε τα πρώτα του βήματα στην Ελλάδα τη δεκαετία του ’80.\nΜε την Πολυτεχνική Σχολή του Πανεπιστημίου Πατρών στην πρωτοπορία και την Σχολή Θετικών Επιστημών του Πανεπιστημίου Κρήτης να ακολουθεί η Ελλάδα απέκτησε τα πρώτα πανεπιστημιακά & ερευνητικά ιδρύματα στο αντικείμενο της Πληροφορικής στις αρχές της δεκαετίας του ’80, πλαισιώνοντας τμήματα Ηλεκτρολόγων Μηχανικών, Φυσικών, Μαθηματικών αλλά και Οικονομικών που de facto θεράπευαν τη νέα επιστήμη. Παράλληλα, το ίδιο διάστημα βλέπει κανείς να κάνουν τα πρώτα βήματα τους οι επιχειρήσεις πληροφορικής, τόσο με ανάπτυξη λογισμικού όσο και με καθαρά εμπορική δραστηριότητα. Υπήρχε ενθουσιασμός και ήταν δικαιολογημένος!\nΔυστυχώς οι δεκαετίες του ’90 και του 2000 δεν δικαίωσαν τον ενθουσιασμό αυτό. Η εκρηκτική ανάπτυξη της εγχώριας αγοράς, το θαύμα του χρηματιστηρίου που έγινε τραγωδία και η απουσία οποιασδήποτε σύνδεσης της ακαδημαϊκής & ερευνητικής στρατηγικής με το – ανύπαρκτο – αναπτυξιακό μοντέλο της χώρας, λάβωσε την ελληνική αγορά και ευρύτερα την κοινότητα της πληροφορικής. Η εσωστρέφεια με έμφαση στον τεράστιο δημόσιο τομέα, ή έμφαση στο box moving και οι μικρές επενδύσεις σε έρευνα & ανάπτυξη ήταν τα κύρια χαρακτηριστικά της περιόδου αυτής.\nΦτάσαμε λοιπόν στο 2010 βιώνοντας μια αντιφατική κατάσταση. Αφενός η εσωτερική αγορά είχε πρακτικά καταρρεύσει, τόσο από άποψη προμηθευτών όσο και του βασικού πελάτη – του Ελληνικού δημοσίου, αφετέρου η χώρα είχε δημιουργήσει ένα ιδιαίτερα πολυπληθές και πολύ καλά εκπαιδευμένο ανθρώπινο δυναμικό, το οποίο βεβαίως δεν μπορούσε να απασχοληθεί στις περισσότερες υφιστάμενες επιχειρήσεις εκτός αν αυτές προέβαιναν σε έναν δυναμικό μετασχηματισμό τους. Δύσκολη κατάσταση. Τόσο δύσκολη που κάνει να είναι πολύ μεγάλη η χαρά το 2014 να βλέπει κανείς ότι υπάρχουν πολύ θετικά σημάδια επιτυχίας!\nΠράγματι, συνέβησαν δυο πράγματα: Αφενός όλο και περισσότεροι Πληροφορικοί ακολουθούν τον δρόμο της επιχειρηματικότητας και βλέπουμε πολλές, δυναμικές & εξωστρεφείς νέες επιχειρήσεις πληροφορικής, αφετέρου σημαντικός αριθμός υφισταμένων επιχειρήσεων κατάφερε να αναδιοργανωθεί, να αναγεννηθεί επί τις ουσίας και να ακολουθήσουν ένα νέο επιχειρηματικό μοντέλο βασιζόμενο στην καινοτομία και την εξωστρέφεια. Αποτελεί κοινό τόπο σήμερα πως οι επιχειρήσεις που θα καταφέρουν να το κάνουν αυτό με επιτυχία θα είναι εκείνες που θα επιβιώσουν.\nΣε κάθε περίπτωση τα θετικά σημεία που αναφέρθηκαν δεν πρέπει να μας αποπροσανατολίζουν. Μένουν πολλά να γίνουν. Να χαραχθούν αναπτυξιακές & ακαδημαϊκές/ερευνητικές στρατηγικές για τον κλάδο. Να υπάρξει το επάγγελμα επισήμως ως αυτόνομο επιστημονικό & επαγγελματικό πεδίο. Να λυθεί το ζήτημα της χρηματοδότησης ιδιαίτερα στο πρώιμο στάδιο των επιχειρήσεων. Τέλος και πάνω απ’ όλα να δημιουργηθεί μια νέα επαγγελματική, επιχειρηματική και εργασιακή κουλτούρα που θα έχει στο επίκεντρό της τη δημιουργικότητα & τη συνεργασία.\nΗ πληροφορική μπορεί να γίνει και θα γίνει ο στυλοβάτης της οικονομίας της συνεργασίας & της δημιουργικότητας η οποία θα βγάλει την Ελλάδα από το σημερινό τέλμα & αδιέξοδο. Κάνοντάς το αυτό και με τα χαρακτηριστικά καινοτομίας & εξωστρέφειας που αποκτά είναι βέβαιο πως θα μετατρέψει τη μικρή χώρα μας σε μια περιφερειακή δύναμη των τεχνολογιών πληροφορικής και επικοινωνιών. Τα πρώτα σημάδια είναι ήδη ορατά!\n(*) Ο Δημήτρης Τσίγκος είναι Πρόεδρος της Ευρωπαϊκής Συνομοσπονδίας Νέων Επιχειρηματιών, Πρόεδρος της Ελληνικής Ένωσης Νεοφυών Επιχειρήσεων, Μέλος ΔΣ του Ευρωπαϊκού Δικτύου Επιχειρηματικών Αγγέλων, τ. Πρόεδρος της Ένωσης Πληροφορικών Ελλάδας και Ιδρυτής της επιχείρησης πληροφορικής Virtual Trip.\nστις Φεβρουαρίου 09, 2014 1 σχόλιο:\nΕτικέτες ανάπτυξη, Ένωση Πληροφορικών Ελλάδας, Πληροφορική\nH δήλωση του Κοντομηνά είναι όλα τα λεφτά:\n«Σε αντίθεση με τα θηριώδη μη εξυπηρετούμενα δάνεια γνωστών επιχειρηματιών, τα δάνεια του ομίλου DEMCO που έχουν συναφθεί με το Ταχυδρομικό Ταμιευτήριο, υπερκαλύπτονται με εγγυήσεις από την προσωπική μου περιουσία».\nΝαι, λέει αλήθεια ο Κοντομηνάς. Εκείνοι που συνιστούν την ελληνική οικονομική ολιγαρχία, αυτοί δηλαδή που επί της ουσίας κυβερνούν τη χώρα με πιόνια το "πολιτικό" σύστημα και τα μέσα "ενημέρωσης", έχουν δανειακές υποχρεώσεις εκατοντάδων εκατομμυρίων, μερικοί μάλιστα ίσως ξεπερνούν και το δισεκατομμύριο.\nΕίναι φυσικό ότι κατά κανόνα τα δάνεια αυτά δεν εξυπηρετούνται και οι όποιες εγγυήσεις τα συνοδεύουν δεν επαρκούν να τα καλύψουν. Εννοείται πως η προσωπική περιουσία των "επιχειρηματιών" είναι στο απυρόβλητο.\nΤι θα γίνει λοιπόν με όλους αυτούς; Τι θα συμβεί με τα "κόκκινα δάνεια" εκατοντάδων εκατομμυρίων που έχουν φορτωθεί οι Τράπεζες και κατά συνέπεια ο Έλληνας και ο Ευρωπαίος Φορολογούμενος που δίνει τα χρήματά τους για να τις ανακεφαλαιοποιήσει;\nΠώς θα μπορέσουν τέτοιου ύψους οφειλές να μείνουν στο απυρόβλητο την στιγμή που αρχίζουν σύντομα να γίνονται κατασχέσεις στους μικρομεσαίους για μερικές δεκάδες χιλιάδες ευρώ - πολλές φορές και για λιγότερα; Νομίζω πως πρόκειται για ένα μη διαχειρίσιμο πολιτικό πρόβλημα. Το "πολιτικό" σύστημα δεν μπορεί να κόψει τον ομφάλιο λώρο που το κρατά στη ζωή. Για αυτό και η καταρρευσή του είναι προδιαγεγραμμένη. Το ζητούμενο είναι αν θα καταρρεύσει και η οικονομική ολιγαρχία, οδηγώντας στη δημιουργία μιας αυθεντικά νέας κατάστασης ή απλά οι ολιγάρχες θα αλλάξουν πιόνια και ετικέτες.\nΤι θα συμβεί τελικά στη χώρα; Η γνώμη μου είναι απλή και την έχω εκφράσει από καιρό: Αν δεν δημιουργηθεί μια νέα οικονομική ελίτ στη χώρα, αυτόφωτη, αυτόνομη και αυτοδύναμη, η οποία θα έχει ένα πολύ διαφορετικό σύστημα αξιών από την ψευτο-ελίτ που γνωρίσαμε (για να το πω όσο πιο ευγενικά μπορώ), τίποτα καλό δεν θα μπορέσει να γίνει στην Ελλάδα.\nΟύτε φυσικά θα μπορέσει να επιτύχει ποτέ, καμία μεταρρύθμιση.\nΕτικέτες κρίση, οικονομική ολιγαρχία, πολιτική, Ταχυδρομικό Ταμιευτήριο


Μείγμα Προβιοτικών Primal Defense® Φόρμουλα με HSO™ (81γρ) Garden of Life\nΤο Primal Defense® είναι η αυθεντική, πρώτη φόρμουλα προβιοτικών της Garden of Life που αναγνωρίζεται σήμερα ως το κορυφαίο προβιοτικό στην κατηγορία του, με περισσότερα από 4 εκατομμύρια μπουκάλια, σε πωλήσεις. Είναι μια μοναδική προβιοτική φόρμουλα HSO που σχεδιάστηκε για να εξισορροπήσει τη χλωρίδα του εντέρου, να υποστηρίξει τη γαστρεντερική και την ανοσοποιητική υγεία.\nΓια να μπορούμε να απολαύσουμε τα οφέλη από τρόφιμα που καλλιεργούνταν σε υγιή, εύφορα εδάφη, όπως ήταν παλιά, η Garden of Life ανέπτυξε ένα προβιοτικό μείγμα, το Homeostatic® Soil Organism (HSO) χρησιμοποιώντας 12 είδη ωφέλιμων ζωντανών καλλιεργειών προβιοτικών (όπως το Bacillus subtilus) μαζί με ζυμωμένα πράσινα (χορταρικά) και φυτικής προέλευσης μέταλλα σε ιοντική μορφή (plant-based).\nΤο Primal Defense είναι ένα μείγμα από 12 ωφέλιμες ζωντανές καλλιέργειες προβιοτικών μαζί με οργανισμούς Homeostatic® Soil Organisms (HSOs) που έχουν καλλιεργηθεί χρησιμοποιώντας την πατενταρισμένη μέθοδο ζύμωσης ολόκληρων τροφίμων της Garden of Life, Poten-Zyme®. Το προβιοτικό μείγμα HSO συμβάλλει στην υγιή ισορροπία του πεπτικού συστήματος, στηρίζει την απορρόφηση και αφομοίωση των θρεπτικών ουσιών από τα τρόφιμα που καταναλώνουμε, προωθεί υγιή επίπεδα pH στο έντερο και διατηρεί υγιές το ανοσοποιητικό μας σύστημα.\nΤο Primal Defense δημιουργήθηκε με τα ακόλουθα προβιοτικά είδη ή ένζυμα τους: Lactobacillus acidophilus, Lactobacillus rhamnosus, Lactobacillus salivarius, Lactobacillus plantarum, Lactobacillus paracasei, Lactobacillus casei, Lactobacillus brevis, Bifidobacterium bifidum, Bifidobacterium breve, Bifidobacterium lactis, Bifidobacterium longum, Bacillus subtilis και Saccharomyces boulardii.\nΠροβιοτική Φόρμουλα HSO™.\n12 Είδη προβιοτικών.\nΥποστηρίζει τη λειτουργία του εντέρου.\nΒοηθά στη διατήρηση υγιούς ανοσοποιητικού.\nΠροωθεί υγεία και ισορροπία του πεπτικού.\nΥποστηρίζει την κανονική απορρόφηση και αφομοίωση των θρεπτικών ουσιών.\nΒελτιώνει την πεπτική άνεση.\nΧρήση: Ενήλικες: 1 κουταλάκι που περιέχεται 3 φορές την ημέρα με 250ml νερό ή χυμό. Καλύτερα που λαμβάνεται με άδειο στομάχι. Ξεκινήστε με 1 κουταλάκι την ημέρα και σταδιακά αυξήστε στη προτεινόμενη δόση (δηλ. 3 φορές την ημέρα). Δεν προορίζεται για παιδιά.\nΚάθε κουταλάκι περιέχει 1 δισεκατομμύριο Bacillus subtilus συν προβιοτικά Lactobacillus και Bifidobacterium.\nΣυστατικά και Διατροφικά Στοιχεία:\nΚωδικός Προϊόντος: M.05.01.550\nΕτικέτες: Gluten Free, Vegetarian, No Added Salt, No Added Sugar


Αποτελεσματική η διέγερση σε βάθος χρόνου - Αλεξάνδρα Καππάτου Ψυχολόγος - Παιδοψυχολόγος\nΑρχική \_ Χωρίς κατηγορία \_ Αποτελεσματική η διέγερση σε βάθος χρόνου\nΑποτελεσματική η διέγερση σε βάθος χρόνου\nΛΟΝΔΙΝΟ. Ατομα με κατάθλιψη τα οποία ανθίστανται στις συμβατικές θεραπείες μπορούν να ωφεληθούν σημαντικά και για μεγάλο χρονικό διάστημα από την εν τω βάθει διέγερση του εγκεφάλου. Μελέτη σε ασθενείς στον εγκέφαλο των οποίων είχαν τοποθετηθεί ηλεκτρόδια για αντιμετώπιση της κατάθλιψης έδειξε ότι έως και έξι χρόνια μετά την εμφύτευση η θετική επίδραση της θεραπείας συνέχιζε να είναι σημαντική.\nΑυτό αναφέρουν με δημοσίευσή τους στον δικτυακό τόπο του επιστημονικού περιοδικού «Αmerican Journal of Ρsychiatry» ερευνητές από το University Ηealth Νetwork, ένα δίκτυο τριών νοσοκομείων στο Τορόντο του Καναδά. Σύμφωνα με τη μελέτη των ειδικών, μέσα σε έναν χρόνο από την εμφύτευση των ηλεκτροδίων τα συμπτώματα κατάθλιψης εξαφανίστηκαν σε 12 από τις 20 περιπτώσεις ασθενών- τα οφέλη παρέμειναν έως και για έξι χρόνια σε ορισμένες περιπτώσεις. Πρέπει πάντως να σημειωθεί ότι δύο από τους ασθενείς στους οποίους τοποθετήθηκαν τα ηλεκτρόδια πέθανανυπήρχαν ισχυρές υποψίες για αυτοκτονία. Τα καλά νέα είναι, σύμφωνα με τον ψυχίατρο Σίντνι Κένεντι που ήταν εκ των επικεφαλής της μελέτης, ότι τα άτομα που έδειξαν πρώιμη καλή απόκριση στην εν τω βάθει διέγερση του εγκεφάλου, συνέχισαν να αποκρίνονται θετικά στη θεραπεία χρόνια αργότερα. «Οι δύο ύποπτες για αυτοκτονία περιπτώσεις μαρτυρούν ότι δεν καταφέραμε μέσω της θεραπείας να σταματήσουμε την εξέλιξη της ασθένειας» προσέθεσε ο ερευνητής.\nΣύμφωνα με τους ειδικούς, η τεχνική της διέγερσης του εγκεφάλου δείχνει σε γενικό πλαίσιο ότι είναι ικανή να τροποποιήσει την εξέλιξη της κατάθλιψης, κάτι που δεν έχει μέχρι σήμερα επιτευχθεί με άλλου είδους θεραπεία. Οι ερευνητές σημειώνουν ότι μελέτες που αφορούν φαρμακευτικές θεραπείες για την κατάθλιψη δείχνουν συχνά υποτροπή των ασθενών, ακόμη και αν στην αρχή εμφάνιζαν θετική απόκριση στα φάρμακα. Είναι σημαντικό, όπως λένε οι επιστήμονες, ότι τα άτομα που αποκρίθηκαν εξαρχής θετικά στην εν τω βάθει διέγερση δεν εμφάνισαν υποτροπή της νόσου τους.


ΡΟΗ ΕΙΔΗΣΕΩΝ – Newse\n«Σήμερον κρεμάται επί ξύλου» σε άδειες εκκλησίες και στην Εύβοια\nΞέρεις τι κρύβεται πίσω από ένα γέλιο;\nΑυτό που κρύβεται πίσω από τα δόντια δεν …\nΤρομακτικό! Δείτε τι εμφανίστηκε σε ουρανό στο Αυλωνάρι\nΠότε ανοίγουν τα πρακτορεία ΟΠΑΠ;\nΚάρυστος νέα: Ένα μαγικό μέρος στο φαράγγι\nΕύβοια νέα: Ανοίγει το παράθυρο και δες τι απίστευτο πλάσμα βλέπει!\nΑλιβέρι νέα: Δες τι τρομακτικό πλάσμα σέρνεται στο δρόμο!\nΜία γυναίκα με κορονοϊό γέννησε στην Εύβοια\nΛαμία νέα: Δες τι φρικτό έκαναν σε εκκλησία\nΑνησυχία για τα κρούσματα του κορονοϊού στην Εύβοια\nΗλεκτρικά εργαλεία: Tips για να επιλέξεις τα κατάλληλα\nΕυτυχώς δεν υπάρχουν νέα Κρούσματα κορονοϊού στην Εύβοια\nΠολλά τα προβλήματα στην Εύβοια\nΠλημμύρες Εύβοια: Έφυγαν οι κάτοικοι από το χωριό Πήλι\nΑυτό το τρομακτικό είδαν σε θάλασσα στην Εύβοια\nΧαλκίδα νέα: Πάγωσαν με αυτό το τρομακτικό έξω από πολυκατοικία\nΕυβοια νέα ΧΑΛΚΙΔΑ ΝΕΑ ΧΑΛΚΙΔΑ ΕΙΔΗΣΕΙΣ ΚΟΡΟΝΟΙΟΣ ΚΟΡΟΝΟΙΟΣ ΕΛΛΑΔΑ ΚΡΟΥΣΜΑΤΑ


Οι ομάδες του Μουντιάλ 2014: Βέλγιο | el sombrero\nΟι ομάδες του Μουντιάλ 2014: Βέλγιο\nΓιατί φημίζεται για τις μπύρες, τις σοκολάτες και τις τηγανιτές πατάτες. Και ένας φυσιολογικός άνθρωπος μπορεί να ζήσει καταναλώνοντας μόνο αυτά μέχρι να βουλώσουν με… τροφικό σπέρμα οι αρτηρίες του και να εκραγεί από καύλα και απόλαυση όλο του το Είναι. Ένας ονειρεμένος θάνατος.\nΓιατί έχει χαρίσει στα παιδιά όλου του κόσμου τον σκιτσογράφο Ερζέ που σχεδίαζε για δεκαετίες τις περιπέτειες του Τεν Τεν και οποιοδήποτε παιδί δεν έχει μεγαλώσει με τέτοιου είδους κόμικ είναι επιστημονικά αποδεδειγμένο, από μια γρήγορη έρευνα που έκανα σκεπτόμενος κάποιους γνωστούς μου, πως εξελίσσεται στο μέλλον σε χειρότερο άνθρωπο.\nΓιατί η φουρνιά παικτών που στέλνει στη Βραζιλία είναι τόσο ταλαντούχα που μπορεί και να πάει πολύ ψηλά αλλά και να παίξει όμορφη μπάλα. Και το ποδόσφαιρο χρειάζεται σε κάθε διοργάνωση τουλάχιστον μια ομάδα-έκπληξη για να επιβεβαιώνει τη μαγεία του και να επιτρέπει σε κάθε μικρό παιδί και κάθε μικρή ομάδα να συνεχίσει να ονειρεύεται πως μπορεί μια μέρα να φτάσει πολύ ψηλά.\nΓιατί είναι φανατικός οπαδός της Γιουνάιτεντ και όποτε βλέπει την αφάνα του Φελαϊνί να περιφέρεται στο χόρτο, θυμάται τον Μόγιες που τον χρυσοπλήρωσε. Και όποτε θυμάται τον Μόγιες, θυμάται τα αμέτρητα στραπάτσα της φετινής χρονιάς. Και όποτε θυμάται τα αμέτρητα στραπάτσα της φετινής χρονιάς, θυμάται την καζούρα που έτρωγε από φίλους. Και όποτε θυμάται την καζούρα που έτρωγε από φίλους εκνευρίζεται. Και φυσικά είναι ανέφικτο να μην δει την αφάνα του Φελαϊνί να περιφέρεται στο χόρτο.\nΓιατί είναι το Βέλγιο. Και μόνο που εκστομίζεις το όνομα του η γλώσσα σου χάνει την αίσθηση της γεύσης, οι μυρωδιές εξαφανίζονται, τα χρώματα χάνουν την ένταση τους.\nΓιατί (το περίμενες από την πρώτη πρόταση αυτού του ποστ, έτσι;) δεν υπάρχει. Και δεν γίνεται να υποστηρίζεις κάτι που δεν υπάρχει, εκτός αν μπορείς να το μετατρέψεις σε θρησκεία.\nΤάδε έφη: duendes στις 19:36, 15 Μάιος, 2014\nΚατηγορίες: Μουντιάλ 2014: Οι ομάδες\n1 Nikos Lioliopoulos // 15 Μάιος, 2014 στις 23:12\nΧα χα οντως ! Το ¨δεν υπαρχει¨ αργησε!\n2 Lostre79 // 16 Μάιος, 2014 στις 00:05\nNα προσθεσω επισης στους λόγους για τους οποιους αγαπαμε το Βελγιο και: α) Βαφλες β) Στρουμφακια και γ) τον τιτανα Ηρακλη Πουαρό με τον τσιγκελωτο μυστακα!\nΥ.Γ. Θελω να δω ολους αυτους που ισχυρίζονται ότι δεν υπαρχει το Βελγιο, που θα τρεχουν να κρυφτουν κατα την διαρκεια του Παγκοσμιου Κυπελλου! Αντε μωρη Βελγιαρα αρρωστεια!!!!!!!!\n3 kris // 16 Μάιος, 2014 στις 08:51\nΜόνο και μόνο για το hype που τους συνοδεύει και τους έχει κάνει την αντίστοιχη Ατλέτικο/περσινή Ντόρτμουντ των απανταχού χιπστεροπαδών, ως τους 16 και καλά είναι.\n4 hi! // 16 Μάιος, 2014 στις 14:38\nγια όσους συμπαθούν το βέλγιο στο γκράντλαντ ανέβασαν ένα καταπληκτικό άρθρο\n5 fobos2 // 16 Μάιος, 2014 στις 17:44\nΕγώ πάλι, όταν ακούω Βέλγιο το πρώτο που μού ‘ρχεται στο νου είναι το όνομα «Ντιτρού». Βλέπω κι αυτή την άκρως ατυχή στάση του Τσαντλί και την ανησυχητικά ζορισμένη φάτσα του Βαν Μπούιτεν από πίσω του στην παραπάνω φωτογραφία, πώς να τους υποστηρίξω…\n6 balkou // 22 Μάιος, 2014 στις 16:28\nΈντι Μερξ ζεις, εσύ μας οδηγείς!


Η εξομολόγηση της Άσης Μπήλιου: «Ήταν ένα πολύ δύσκολο διάστημα για μένα»\nHome / Ενημέρωση / Η εξομολόγηση της Άσης Μπήλιου: «Ήταν ένα πολύ δύσκολο διάστημα για μένα»\nΣάββατο, 4.10.2014, 12:00\n«Έτσι είναι η ζωή και πώς να την αλλάξεις;»\nΗ αγαπημένη τηλεοπτική αστρολόγος εξομολογείται στο περιοδικό 7 ΜΕΡΕΣ TV και την Εύη Βαλή, ότι το τελευταίο χρονικό διάστημα περνάει δύσκολα: «Το καλοκαίρι μέχρι το τέλος Ιουλίου ήταν καταπληκτικό. Από την 1η Αυγούστου και μετά ήταν ένα πολύ δύσκολο διάστημα για εμένα, το οποίο εξακολουθεί δυστυχώς, αλλά «έτσι είναι η ζωή και πώς να την αλλάξεις;». Εν πάση περιπτώσει, θα περάσει και αυτό».\nΕύχομαι να μην αφορά στο πρόβλημα υγείας το οποίο σε έχει ταλαιπωρήσει.\nΦέτος θα σε βλέπουμε και πάλι στην «Ελένη»;\nΕξακολουθώ να είμαι τρεις φορές την εβδομάδα, αυτή είναι η συμφωνία μας. Έχω και τη δική μου εκπομπή, οπότε νομίζω ότι είναι αρκετή η εβδομαδιαία παρουσία μου στην τηλεόραση. Θα με βαρεθεί ο κόσμος κάθε μέρα (γέλια)!\nΠάντως, ο κόσμος ζητάει περισσότερα ζώδια.\nΝαι, απλά γενικότερα στη φάση της ζωής και της ηλικίας στην οποία είμαι, πρέπει να έχω ως προτεραιότητα περισσότερο το κομμάτι της υγείας και μετά τις υπόλοιπες προτεραιότητες. Οπότε, θα πρέπει να έχω χρόνο για να ασχολούμαι και με τον εαυτό μου και να ασχολούμαι και με όλα τα υπόλοιπα πράγματα που κάνω εκτός από την τηλεόραση.\nΜέσα σε όλες αυτές τις προτεραιότητες που μου αναφέρεις, υπάρχει και η προοπτική για τη δημιουργία οικογένειας;\nΜε την έννοια του να αποκτήσω παιδί όχι, δεν είναι για μένα προτεραιότητα. Στη φάση της ζωής μου δεν με απασχολεί καθόλου.\nΗ ανακοίνωση του Alpha για το Stars System\n«Πνίγηκε» στον αέρα της εκπομπής η Άση Μπήλιου!


Προεδρείο Βουλής: fake news η δήλωση του Πρύτανη ΤΕΙ Δυτικής Ελλάδας ότι δεν προσκλήθηκε - ΣΥΝΕΙΔΗΣΗ\nΣΥΝΕΙΔΗΣΗΕλλαδαΠροεδρείο Βουλής: fake news η δήλωση του Πρύτανη ΤΕΙ Δυτικής Ελλάδας ότι δεν προσκλήθηκε\nΠροεδρείο Βουλής: fake news η δήλωση του Πρύτανη ΤΕΙ Δυτικής Ελλάδας ότι δεν προσκλήθηκε\n18 Απρ 2019 19:02:20 EEST 18 Απρ 2019 ΣΥΝΕΙΔΗΣΗ Ελλαδα, Παιδεια\nΟ Πρύτανης του ΤΕΙ Δυτ. Ελλάδας Βασ. Τριανταφύλλου προσκλήθηκε από τη Βουλή να παραστεί στη σημερινή συνεδρίαση της Επιτροπής Μορφωτικών Υποθέσεων της Βουλής με ηλεκτρονικό μήνυμα που στάλθηκε χθες στις 7 το βράδυ.\nΑυτό ανακοινώθηκε από το προεδρείο της Βουλής.\nΩστόσο ο Πρύτανης δήλωσε, σήμερα το πρωί στο esos ότι δεν προσκλήθηκε στη σημερινή συνεδρίαση, ενώ το Ιδρυμά του συγχωνεύεται με τα Πανεπιστήμια Πατρών και Πελοποννήσου .\nΟ υπουργός Παιδείας Κ. Γαβρόγλου ζήτησε σήμερα το ΤΕΙ Δυτικής Ελλάδας να καταθέσει γραπτώς τις απόψεις επί του πολυνομοσχεδλιου., αφού ο Πρύτανης δεν παραβρέθηκε.


Με ένα χρυσό κι ένα χάλκινο στο Ευρωπαϊκό Πρωτάθλημα Καράτε επιστρέφει η ελληνική ομάδα - Dream FM 90,7\nΜε το χρυσό μετάλλιο στις αποσκευές της, επιστρέφει στην Αθήνα η Κέλλυ Κυδωνάκη! Η 17χρονη Κρητικιά, ολοκλήρωσε την εκπληκτική πορεία της στο Ευρωπαϊκό Πρωτάθλημα Καράτε Νέων Γυναικών του Σότσι, με την πρώτη θέση στην κατηγορία +59kg καθώς στον τελικό νίκησε 4-1 την Αλιακσέγεβα από τη Λευκορωσία.\nΕπίσης το ομαδικό κάτα κοριτσιών πήρε το χάλκινο μετάλλιο, με τις αθλήτριεςς (Ζερβού Νικολέτα, Νίκα Χριστίνα, Πέππα Κωνσταντίινα) . Ανάμεσα σε 45 χώρες η Ελλάδα κατέκτησε την 13η θέση στο σύνολο. Επίσης η νέα ομάδα των αγοριών με τους (Κοτζαμάνη Βασίλη, Καψάλη Παναγιώτη, Γκερζελή Δημήτρη κατέκτησε την 5η θέση στο ομαδικό κάτα.\nΤην 7η θέση κατέκτησαν οι αθλητές Τσαγκάρη Μαρία, Λιάττος Γιώργος και Νικόπουλος Θάνος. Την ομάδα στελέχωσαν 28 αθλητές και μαζί τους ήταν ο εθνικός προπονητής Στέλιος Σκαραγιάννης και οι βοηθοί του Ξανθόπουλος Χρήστος και Ξένος Νεκτάριος καθώς και ο πρόεδρος της Ελληνικής Ομοσπονδίας καράτε Μπουλούμπασης Χρήστος σαν αρχηγός αποστολής.\nΠρέπει να επισημάνουμε το πολύ καλό κλίμα που επικρατεί στην εθνική ομάδα (αθλητές, προπονητές, διοίκηση, γονείς) οι οποιοι επισημαινουν οτι τα καλύτερα έρχονται.


"Project: Πρότυπος Οικισμός" – Άρθρο της Ελπινίκης Μπάρκα | Epirus News\nΠρόκειται για τη δημιουργία πρότυπου οικισμού σε χωριά που θα επιλεγούν βάσει κριτηρίων (μορφολογία εδάφους, ιστορικότητα, χωριά της παραμεθορίου ή πλησίον του αστικού ιστού, ιδιαίτερη χλωρίδα και πανίδα) κάνοντας χρήση των χρηματοδοτικών εκείνων εργαλείων που απαιτούνται από αντίστοιχα Ευρωπαϊκά προγράμματα, σε συνεργασία με τους Δήμους που ανήκουν. (Προγράμματα ELENA, INTERREG, ΕΣΠΑ)\nΕνεργειακή αναβάθμιση κατοικιών με κατασκευαστικές παρεμβάσεις, με πυρήνα τη γεωθερμία και την αποθήκευση ηλιακής ενέργειας στο υπέδαφος.\nΕπαρκή φύτευση με φυτά της περιοχής σε σύνδεση με παρακείμενα δάση/ δασικές εκτάσεις και κατάλληλη διευθέτηση του υψηλού πρασίνου, ώστε να δημιουργούν τείχος προστασίας προς τους βόρειους ανέμους.\nΚατασκευαστικά υλικά κατά το δυνατόν προερχόμενα από την τοπική αγορά της Ηπείρου.\nΚατασκευή βιολογικού καθαρισμού.\nΑνάδειξη ιστορικών και θρησκευτικών μνημείων για τουριστική προβολή του οικισμού.\nΗλιακά σώματα θέρμανσης νερού.\nΕξοπλισμός με οικογογικά στοιχεία: δημόσιος φωτισμός με φωτοβολταϊκά πάνελ, κάδοι ανακύκλωσης απορριμάτων, κομποστοποίηση προϊόντων πρασίνου.\nΑξιοποίηση των ήδη υπαρχουσών ειδικών χαρακτηριστικών της περιοχής (π.χ. ιαματικά νερά, ειδική χλωρίδα σπάνιων φυτών κ.λ.π.)\nΠροτάσεις υπάρχουν πολλές, καθώς και δυνατότητες να πραγματοποιηθούν. Απαιτείται τεχνογνωσία, διάθεση και “μεράκι” που ευτυχώς υπάρχουν και τα καταθέτω για το όφελος της Περιφέρειας Ηπείρου.\nΓιατί… μαζί μπορούμε περισσότερα!\n*Η Ελπινίκη Μπάρκα είναι υποψήφια Περιφερειακή Σύμβουλος με την παράταξη «Αξιοβίωτη Ανάπτυξη Ηπείρου» του Α. Καχριμάνη\nProject: Πρότυπος Οικισμός, Ελπινίκη Μπάρκα, Μπάρκα, Πρότυπος Οικισμός\n← Σε κρίσιμη κατάσταση στη ΜΕΘ η 8χρονη από τη Βοιωτία – Από περίστροφο η βολίδα\nΗμερίδα ΔΑΟΚ Πρέβεζας – Γεωπονικού Παν/μίου Αθηνών για την καλλιέργεια τομάτας θερμοκηπίου →


Σεισμός 7.4 Βαθμών Ρίχτερ στο Μεξικό | Εγκέλαδος\nHome/Ειδησεογραφία/Σεισμός 7.4 Βαθμών Ρίχτερ στο Μεξικό\nΜεγάλη σεισμική δόνηση παρατηρήθηκε πριν λίγη ώρα στην πολιτεία Γουαχάκα του Μεξικό και συγκεκριμένα στις 15:29 UTC. Ο σεισμός αρχικά ανακοινώθηκε αρχικά με μέγεθος 7.7, αλλά αργότερα διορθώθηκε στο 7.4.\nΜεγάλη είναι η κινητοποίηση στην περιοχή διότι έχουν ειδοποιηθεί από τις αρχές οι γύρω περιοχές πως υπάρχει μεγάλος κίνδυνος εμφάνισης κυματανάπαλσης στα παράλια της περιοχής. Ο σεισμός ήταν τόσο ισχυρός που έγινε αισθητός και από την πόλη του Μεξικό που βρίσκεται σχεδόν 650 χιλιόμετρα μακρυά.\nΤο επίκεντρο του σεισμού βρίσκεται στη στεριά, περίπου 20 χιλιόμετρα από τη θάλασσα και οι πρώτες εκτιμήσεις ορίζουν το εστιακό του βάθος στα 35 χιλιόμετρα, ενώ κάποιες υπηρεσίες αναφέρουν το εστιακό βάθος στα 10 χιλιόμετρα.\nΗ περιοχή είναι αρκετά σεισμογενής, οι κάτοικοι αρκετά συνηθισμένοι στους σεισμούς και δεν αναμένεται να υπάρξουν θύματα ή τουλάχιστον μεγάλης έκτασης καταστροφές. Μέχρι στιγμής δεν έχει αναφερθεί θάνατος ή κάποιο πρόβλημα σε οικιστικές περιοχές στις γύρω πόλεις.\nΘα ακολουθήσει ενημέρωση για τις εξελίξεις στην περιοχή.\nΣεισμός 3.0 βαθμών στα Τρίκαλα\nΣεισμός 3.2 βαθμών στην Ιεράπετρα


Το πεύκο ανήκει στην οικογένεια των Πευκοειδών η οποία περιλαμβάνει πάνω από 100 είδη του γένους Pinus. Συναντάται κυρίως στη βόρεια εύκρατη ζώνη της Ευρώπης και της Αμερικής. Αναπτύσσονται ακόμη και σε φτωχά εδάφη, σε ηλιόλουστες θέσεις. Το ύψος του κυμαίνεται από 20 έως 40 μέτρα.\nΣτη χώρα μας συναντούμε τα είδη P. Halepensis (Πεύκη η χαλέπιος) , P. Pinea (Κουκουναριά) , P. brutia, P. nigra, P (Μαυρόπευκο). sylvestris, P. (Πεύκη η αγρία) peuce, P. leucodermis που καλύπτουν το μεγαλύτερο μέρος των δασών της.\nΕίναι αειθαλές δένδρο με κώμη απλωτή και φλοιό κοκκινωπό. Φύλλα βελονόμορφα, με βαθύ πράσινο χρώμα και μήκος 5-7 εκατοστά. Αρσενικό άνθος κίτρινο. Από το θηλυκό παράγονται οι καρποί, τα κουκουνάρια που περιέχουν τα σπέρματα. Τα κουκουνάρια είναι οι βρώσιμοι καρποί του πεύκου. Έχουν μαλακή σύσταση με υποψία ρητίνης στη γεύση. Κάνουν πιο εύγευστα τα φαγητά. Προστίθενται στο παγωτό, κέικ, πουτίγκες, κ.α. Αλεσμένοι οι σπόροι, χρησιμοποιούνται στις σούπες ως πηκτική ουσία ή για άρωμα.\nΠάνω από 20 είναι τα είδη του πεύκου που παράγουν καρπούς κατάλληλους για συγκομιδή.\nΟ κουκουναρόσπορος είναι πλούσιος σε πρωτεΐνες και ω - 3 λιπαρά οξέα, που είναι ευεργετικά για το καρδιαγγειακό σύστημα. Ακόμα, είναι πλούσια πηγή βιταμινών, φυτικών ινών, φολικού οξέως, ασβεστίου, φωσφόρου και σιδήρου και μπορεί να λειτουργήσει και ως συμπλήρωμα διατροφής, χάρη στην υψηλή ενεργειακή του αξία. Να σημειώσουμε ότι τα 100 γρ. κουκουναρόσπορου ισοδυναμούν με 570 θερμίδες.\nΌλα τα είδη του πεύκου χρησιμοποιούνται ιατρικά από την αρχαιότητα. Ο Πλούταρχος αναφέρει ότι τα πεύκα και γενικά τα κωνοφόρα, ήταν αφιερωμένα στον Ποσειδώνα γιατί έδιναν την καλύτερη ξυλεία για τα πλοία.\nΗ πίτυς των αρχαίων (η πεύκη η χαλέπιος) ήταν το αγαπημένο δέντρο της Ρέας, της μητέρας των θεών, της κόρης του Ουρανού και της Γης, γιατί συμβόλιζε το σύνδεσμο ουρανού και γης.\nΕίναι γνωστός από την ελληνική μυθολογία και ο Σίνης ο Πιτυοκάμπτης ο οποίος ήταν ληστής και νόθος γιος του Ποσειδώνα. Τον Σίνη τον σκότωσε ο Θησέας με τον τρόπο που αυτός σκότωνε τα θύματά του.\nΤο κουκουνάρι καταναλωνόταν ευρέως στην Ευρώπη και την Ασία, από την Παλαιολιθική κιόλας περίοδο. Στην αρχαία Ελλάδα, αλλά και στη Ρώμη, την Αμερική των Ινδιάνων και στη μακρινή Σιβηρία, το κουκουνάρι αποτελούσε ανέκαθεν περιζήτητη λιχουδιά.\nΧρήσιμα μέρη του πεύκου είναι ο φλοιός, τα νεαρά φύλλα (βελόνες), οι αρσενικές ταξιανθίες που είναι μικρές, κιτρινωπές όταν είναι νεαρές και καφετιές όταν ξανθίζουν και το ρετσίνι. Οι βελόνες και τα νεαρά μπουμπούκια συλλέγονται μαζί με τα λεπτά κλαράκια την άνοιξη, κόβοντας τα νεαρά βλαστάρια.\nΑπό ορισμένα είδη πεύκων λαμβάνονται κάποια συστατικά που ονομάζονται προανθοκυανιδίνες (πυκνογενόλες) τα οποία έχουν υποστηρικτική δράση στον κολλαγόνο των ιστών. Έτσι μπορούν να είναι ωφέλιμα στην αντιμετώπιση μωλωπισμών και κιρσών. Επίσης προστατεύουν τα κύτταρα από βλάβες και στη συσσώρευση λιπών στις αρτηρίες. Κατά συνέπεια μπορούν να παίξουν κάποιο ρόλο στην πρόληψη του καρκίνου και να λειτουργήσουν προληπτικά κατά των καρδιοπαθειών.\nΤα φρέσκα φύλλα του πεύκου μαζί με τα αρσενικά άνθη (τις μικρές κίτρινες κουκουνάρες) σε βραστό νερό είναι ωφέλιμα για εισπνοές για το βήχα, τη βρογχίτιδα, την ιγμορίτιδα και το συνάχι. Αν ρίξουμε το αφέψημα τους στο νερό του μπάνιου, μας ξεκουράζουν, ηρεμούν τα νεύρα, ανακουφίζουν τους καταθλιπτικούς και ταυτόχρονα ωφελούν σε δερματικά προβλήματα, εξανθήματα και ακμή. Είναι επίσης χρήσιμο για ρευματισμούς και αρθρίτιδα.\nΟ κουκουναρόσπορος έχει αποδειχθεί ότι «κόβει» την όρεξη 20 λεπτά από την ώρα που θα τον φάμε και τον χρησιμοποιούν στις δίαιτες. Μην ξεχνάμε όμως ότι πρέπει να τρώμε λίγο, γιατί έχει πολλές θερμίδες.\nΩς έγχυμα ρίχνουμε ένα φλιτζάνι βραστό νερό σε μισή κουταλιά του τσαγιού πευκοβελόνες και το αφήνουμε σκεπασμένο για 15 λεπτά. Σουρώνουμε και πίνουμε έως τρεις φορές την ημέρα.\nΓια εισπνοές ρίχνουμε 2-3 χούφτες πευκοβελόνες σε 2 λίτρα νερό. Το βράζουμε και μετά χαμηλώνουμε τη φωτιά για το αφήνουμε να σιγοβράσει για 5 λεπτά.


Μαρία Ηλιάκη: Οι φήμες και η διάψευση στο Instagram (photos) - Daily Stories\nΠρόσωπο των ημερών, τουλάχιστον τηλεοπτικά, έχει γίνει τελευταίως η Μαρία Ηλιάκη μιας ακούστηκαν πολλά περί επικείμενου γάμου της με τον εκλεκτό της καρδιάς της Στέλιο Μανουσάκη.\nΗ Μαρία Ηλιάκη είναι ευτυχισμένη στην προσωπική της ζωή με τον Στέλιο Μανουσάκη.\nΌμως, δεν σκοπεύει, ακόμα τουλάχιστον να παντρευτεί τον εκλεκτό της καρδιάς της.\n«Μαθαίνω ότι παντρεύομαι #not…και όχι τίποτα άλλο ξεσηκώθηκε κ ο μπαμπάς μου και ψάχνει ρούχα. Σας ευχαριστώ για τις ευχές, αλλά όταν αρχίσω να ψάχνω για μπομπονιέρες και κουμπάρο θα σας ενημερώσω εγώ πρώτη απ’ όλους» έγραψε στο instagram, δίνοντας οριστικά τέλος στις φήμες γάμου της με τον γνωστό γυναικολόγο.\nΗ ανάρτησή της κατά την οποία διέψευσε την φήμη του γάμου της, ήταν φυσικά χιουμοριστική και κέρδισε εκατοντάδες likes.


Απειλές Ασημακόπουλου για αποχώρηση από το Survivor: «Ή εγώ ή αυτός, χάνουμε τα έπαθλα εξαιτίας του καραγκιόζη» (vids) | PLUS by gazzetta\nGazzetta team 24 Μαΐου 2021 - 01:12\nΈξαλλος με τον Τριαντάφυλλος ο Γιώργος Ασημακόπουλος απείλησε να αποχωρήσει από το Survivor.\nΣε οριακές καταστάσεις έχουν φτάσει οι παίκτες του Survivor, με την πλειοψηφία να έχει βάλει στο στόχαστρο τον Τριαντάφυλλο επειδή δεν αγωνίζεται.\nΑμέσως μετά το χαμένο έπαθλο ο Γιώργος Ασημακόπουλος απηύθυνε έκκληση στο κοινό να μην τον πιστεύουν γιατί οι ίδιοι πεινούν ενώ ο Τριαντάφυλλος απολαμβάνει τα έπαθλα λόγω του Σάκη Κατσούλη: «Σας το λέω αυτός ο άνθρωπος δεν αξίζει αν είναι εδώ. Είναι άλλος όταν κλείνουν τα φώτα κι άλλος όταν γράφουν οι κάμερες. Φαίνεται άγγελος αλλά μόνο άγγελος δεν είναι. Πεινάμε, τρώω καρύδα που έχω δυσανεξία. Χάνουμε τα έπαθλα εξαιτίας του καραγκιόζη. Υποτίθεται ότι έχω έρθει σε ένα παιχνίδι αξιοκρατικό. Δεν γίνεται αυτό; Πόσο άλλο;».\nΛίγο αργότερα το ξέσπασμα συνεχίστηκε και στην καλύβα. «Βρισκόμαστε σε ένα παιχνίδι επιβίωσης κι εγώ με αυτό τον άνθρωπο δεν μπορώ να επιβιώσω! Ή αυτός ή εγώ, διαφορετικά θα φύγω! Δεν μπορώ άλλο αυτή την ψευτιά και αυτό το παραμύθι! Τέρμα τελείωσε», είπε και ανέφερε στους συμπαίκτες του πως το κοινό του πιστεύει πως θα τον κρατήσει στο παιχνίδι και θα καταφέρει να διώξει τον Ντάφυ.\nΚορονοϊός: 877 νέα κρούσματα, 569 οι διασωληνωμένοι και 38 οι νέοι καταγεγραμμένοι θάνατοι\nΑνακοίνωση της EBU για τον νικητή της Eurovision: «Θα υποβληθεί σε τοξικολογικές εξετάσεις» (vid)\nSurvivor: Αποθέωσαν τον Μπάρτζη στο χωριό του, τον υποδέχτηκαν με καπνογόνα, λουλούδια και συνθήματα (vid)\nΚρήτη: Επιδειξίας στο Ηράκλειο αυνανίστηκε μπροστά σε κοπέλα στην στάση λεωφορείου (vid)


Στοίχημα: Ποντάρισμα στη Λευκορωσία - 29/03 12:00 : aek365\nΚυριακή 29 ΜΑΡ 2020 - 12:00 0 ΣΧΟΛΙΑ\nH σημερινή στοιχηματική ανάλυση από τους Betarades\nΤο στοιχηματικό κουπόνι παραμένει φτωχό αυτό το διάστημα λόγω πανδημίας, όμως υπάρχουν ακόμη πρωταθλήματα, όπου η δράση συνεχίζεται κανονικά. Σήμερα Κυριακή (29/03) ξεχωρίζουν οι αναμετρήσεις στη Λευκορωσία, όπου τα παιχνίδια διεξάγονται με κόσμο στις κερκίδες! Για τους φίλους του πόκερ, που είναι πολλοί και φανατικοί στην Ελλάδα, σήμερα στις 17:00 διεξάγεται το πρώτο τουρνουά πόκερ από το Betarades.gr! Για λεπτομέρειες επισκεφτείτε το site μας. Πάμε τώρα στις αναλύσεις.\nΑνώτερη η Ίσλοχ\nΣτις 16:00, στο Dinamo Stadium και όχι στην έδρα της Σμολεβίτσι, όπως είχε αρχικά οριστεί η αναμέτρηση, η Ίσλοχ αντιμετωπίζει την Σμολεβίτσι για τη 2η αγωνιστική του πρωταθλήματος Λευκορωσίας.\nΤην περσινή σεζόν η Ίσλοχ τερμάτισε στην 5η θέση με 47 βαθμούς σε 30 παιχνίδια και συντελεστή τερμάτων 42-36. Συγκαταλέγεται στις καλές ομάδες της χώρας και αναμένεται και φέτος να διεκδικήσει είσοδο στην 5αδα. Στην πρεμιέρα της 2020 σεζόν επικράτησε εντός έδρας της Νέμαν Γκρόντνο με 1-0. Οι γηπεδούχοι αγωνίστηκαν με παίκτη παραπάνω από το 43ο λεπτό και ο Γιανσάνε λύτρωσε την ομάδα του με το καθοριστικό τέρμα στο 88ο λεπτό! Νεανική ομάδα η Ίσλοχ, στηριζεται σε Αφρικανούς ποδοσφαιριστές, ένας εξ αυτών ο σκόρερ της πρεμιέρας.\nΗ Σμολεβίτσι από την άλλη είναι νεοφώτιστη στην μεγάλη κατηγορία της χώρας, αυτή είναι η μόλις 2η της συμμετοχή σε αυτή, το 2018 υποβιβάστηκε άμεσα. Πέρσι, με εντυπωσιακό ντεμαράζ στο φινάλε της χρονιάς τερμάτισε στη 2η θέση και προβιβάστηκε. Φέτος, στην πρεμιέρα έκανε τη μεγάλη έκπληξη αποσπώντας το βαθμό της ισοπαλίας στην έδρα της πρωταθλήτριας Ντινάμο Μπρεστ. Στο πρώτο ημίχρονο οι δύο ομάδες έμειναν στο μηδέν, με τους φιλοξενούμενους και συγκεκριμένα τον Μουχαμέντοφ να ανοίγει το σκορ στο 55ο λεπτό. Οι πρωταθλητές αντέδρασαν, ισοφάρισαν με τον Κίκι στο 69’ και πίεσαν μέχρι το φινάλε για την ανατροπή, δίχως όμως αποτέλεσμα. “Χρυσός” βαθμός για τη Σμολεβίτσι που θα παλέψει για την αποφυγή του υποβιβασμού.\nΗ Ίσλοχ είναι ανώτερη ομάδα και με μεγαλύτερη εμπειρία στην κατηγορία. Θα είναι υποψιασμένη σήμερα απέναντι στη Σμολεβίτσι, μετά την έκπληξη της πρεμιέρας. Επιλέγουμε τον άσο σε απόδοση 1.87.\nΜοιρασιά στο Γκρόντνο\nΣτις 18:00, η Νέμαν Γκρόντνο υποδέχεται τη Βιτέμπσκ, επίσης στο πλαίσιο της 2ης αγωνιστικής στη Λευκορωσία.\nΗ Νέμαν Γκρόντνο πέρσι τερμάτισε στη 10η θέση με 36 πόντους και συντελεστή τερμάτων 28-37, στο +7 από την επικίνδυνη ζώνη και πολύ πίσω (-11) από την πρώτη 5αδα. Στην πρεμιέρα της φετινής σεζόν ηττήθηκε στην έδρα της Ίσλοχ με 1-0 πληρώνοντας την αποβολή του Μάρουσιτς από το 43ο λεπτό. Οι φιλοξενούμενοι αμύνθηκαν σθεναρά στη συνέχεια, όμως βγήκε η κούραση στο φινάλε και δέχθηκαν το καθοριστικό γκολ στο 88ο λεπτό. Με τον ίδιο προπονητή ξεκινά τη 2020 σεζόν, έχασε όμως τον καλύτερο επιθετικό της. Θα παλέψει για την αποφυγή του υποβιβασμού.\nΗ Βιτέμπσκ πέρσι τερμάτισε στη 12η θέση με 31 πόντους και συντελεστή τερμάτων 24-39, μόλις στο +2 από την επικίνδυνη ζώνη. Δεν κινδύνεψε ουσιαστικά με υποβιβασμό, η απόσταση μειώθηκε στο φινάλε, αφού η Βιτέμπσκ έχασε και τα τέσσερα τελευταία παιχνίδια. Φέτος πάντως ξεκίνησε με το δεξί, επικράτησε εντός έδρας της Γκοροντέγια με 1-0. Προηγήθηκε με αυτογκόλ του Ιγκνατένκο στο 20’ και στις καθυστερήσεις του ημιχρόνου έμεινε με 10 παίκτες λόγω δεύτερης κίτρινης κάρτας του Κάλεντσουκ. Στην επανάληψη αμύνθηκε σωστά και κατάφερε να προστατέψει το προβάδισμά της.\nΑμφότερες οι ομάδες έπαιξαν για ένα ημίχρονο με 10 παίκτες στην πρεμιέρα, αμφότερες έχουν στόχο την αποφυγή του υποβιβασμού. Ισοδύναμες θεωρητικά, είναι πιθανό να συμβιβαστούν με έναν πόντο. Ρισκάρουμε στην ισοπαλία, σε απόδοση 3.25.


Ρόδος: Μαθητές καθάρισαν το σχολείο και την κεντρική πλατεία του χωριού!\nΜε σύνθημα «Σκέφτομαι περιβαλλοντο-λογικά! Νοιάζομαι και φροντίζω τον τόπο μου»,... οι μαθητές και οι μαθήτριες καθώς και το εκπαιδευτικό προσωπικό του Γυμνασίου Παραδεισίου αξιοποίησαν με τον καλύτερο τρόπο την Εβδομάδα Περιβαλλοντικής Εκπαίδευσης που προκηρύχθηκε από το Υπουργείο Παιδείας, Έρευνας και Θρησκευμάτων προσφέροντας εθελοντική εργασία στην κοινότητά τους.\nΠιο συγκεκριμένα, ανέλαβαν τον καθαρισμό όχι μόνο του σχολείου αλλά και της παιδικής χαράς και της κεντρικής πλατείας του χωριού.\nΣτόχος; Οι τόποι όπου κυρίως συχνάζει ο πληθυσμός της κοινότητας, από τις μικρότερες μέχρι τις μεγαλύτερες ηλικίες, να είναι από άποψη υγιεινής καθαροί, ασφαλείς στη χρήση και όμορφοι στην όψη. Έτσι, τα παιδιά εφοδιάστηκαν με γάντια, σακούλες, εργαλεία και πάνω απ’ όλα την καλύτερή τους διάθεση!\nΣυνεργάστηκαν άψογα κάτω από τις οδηγίες των καθηγητών-τριών τους και με τη βοήθεια του υπεύθυνου δημοτικού υπαλλήλου. Δούλεψαν με πολλή όρεξη και δε σταμάτησαν μόνο στη συλλογή σκουπιδιών- ο καλλωπισμός των επιλεγμένων χώρων ήταν το επόμενο βήμα.\nΌσον αφορά το σχολικό κτήριο, οι μαθητές και μαθήτριες επιμελήθηκαν τόσο το εσωτερικό όσο και το εξωτερικό. Αφού καθάρισαν και διακόσμησαν τις τάξεις τους, σειρά είχε ο κήπος του σχολείου: απομάκρυναν τα σκουπίδια, αφαίρεσαν τα αγριόχορτα, κλάδεψαν και προετοίμασαν το χώμα για τη δημιουργία λαχανόκηπου. Μια άλλη ομάδα παιδιών ασχολήθηκε με την παιδική χαρά. Πρώτα ανασήκωσαν τα προστατευτικά δάπεδα κι έπειτα καθάρισαν σχολαστικά το έδαφος, αλλά και όλα τα παιχνίδια.


ΣΥΛΛΟΓΟΣ ΓΕΩΠΟΝΩΝ ΠΡΕΒΕΖΑΣ: Πρακτικά θέματα ιχνηλασιμότητας χύδην υλικών.\nΜία από τις απαιτήσεις της νομοθεσίας σε παγκόσμιο σχεδόν επίπεδο αλλά και των περισσότερων συστημάτων ποιότητας είναι η τήρηση ιχνηλασιμότητας από τις επιχειρήσεις. Ιδιαίτερη βαρύτητα έχει αυτή η απαίτηση για τον αγροτοδιατροφικό κλάδο καθώς είναι στενά συνυφασμένη με την ασφάλεια των διατροφικών προϊόντων στη μεταποιητική και διανεμητική αλυσίδα.\nΩς ιχνηλασιμότητα ορίζουμε τη δυνατότητα να γνωρίζουμε την πορεία και τις επεμβάσεις που έχει δεχτεί κάθε παρτίδα προϊόντος από την πρωτογενή παραγωγή (χωράφι) μέχρι και τον τελικό καταναλωτή (πιάτο). Στα πλαίσια μιας συγκεκριμένης επιχείρησης αυτή συνήθως αφορά την δυνατότητα προσδιορισμού της προέλευσης κάθε παρτίδας α' ύλης και της κατάληξης κάθε παρτίδας τελικού προϊόντος (σύστημα -1/+1) αλλά και την πορεία της κάθε παρτίδας α' ύλης εντός της επιχείρησης και τη σύνδεσή της με τα τελικά προϊόντα.\nΣτο παρόν άρθρο θα ασχοληθούμε κυρίως με πρακτικά θέματα ιχνηλασιμότητας των χύδην α' υλών ζωοτροφών που παρουσιάζουν ιδιαίτερο ενδιαφέρον για την περιοχή μας και υπάρχουν συνέχεια ερωτήματα από τις επιχειρήσεις ζωοτροφών που είναι και κομβικά σημεία στη διακίνηση ζωοτροφών στην περιοχή μας.\nΣτην περίπτωση αυτή (χύδην υλικά) είναι σαφώς δυσκολότερη η εφαρμογή της ιχνηλασιμότητας σε σχέση με τα συσκευασμένα καθώς δεν υπάρχει πλέον η συμβατική έννοια της μονάδας που μπορεί να παρακολουθηθεί και να χρησιμοποιηθεί αυτοτελώς, έτσι τα όρια της “παρτίδας” είναι δυσδιάκριτα. Για την αντιμετώπιση του θέματος έχουν αναπτυχθεί διάφορες μέθοδοι ιχνηλασιμότητας των χύδην υλικών, με μεγάλη ποικιλία τρόπων εφαρμογής από χειρόγραφα συστήματα μέχρι πλήρως αυτοματοποιημένα.\nΔυστυχώς ένα γενικότερο πρόβλημα στην πραγματικότητα της χώρας ιδίως στις μικρές επιχειρήσεις, που αφθονούν στο χώρο των ζωοτροφών, είναι η έλλειψη κουλτούρας τεκμηρίωσης ή απλά η απροθυμία τήρησης αρχείων (προμηθειών, παραγωγής κλπ) πέραν αυτών που επιβάλλονται από τις οικονομικές υποχρεώσεις μιας επιχείρησης (και αυτών όχι πάντα). Γι' αυτό θα επικεντρωθούμε σε απλές και εφικτές προτάσεις που θα εξασφαλίσουν ένα βασικό επίπεδο ιχνηλασιμότητας.\nΤα χύδην υλικά στις επιχειρήσεις ζωοτροφών είναι κατά κύριο λόγο οι α' ύλες ζωοτροφών με τον αραβόσιτο να αφορά την πλειοψηφία των περιπτώσεων ενώ σπάνια συναντώνται σύνθετες ζωοτροφές σε χύδην μορφή σε μικρές επιχειρήσεις. Οι κυριότερες περιπτώσεις χύδην σύνθετων ζωοτροφών αφορούν τις τροφές για πτηνά, που παράγονται σε καθετοποιημένες κεντρικές επιχειρήσεις και διακινούνται με σιλοφόρα οχήματα και τις τροφές για χοίρους που παράγονται in situ στις περισσότερες μονάδες και καταναλώνονται άμεσα.\nΔύο είναι οι κύριοι τρόποι αποθήκευσης των χύδην υλικών στις επιχειρήσεις ζωοτροφών. Σε σιλό ή επιδαπέδια σε αποθήκες. Και στις δύο περιπτώσεις το βασικό πρόβλημα που δημιουργείται για την τήρηση ιχνηλασιμότητας είναι η “ανάμιξη” διαφορετικών παρτίδων υλικών, δηλαδή υλικών με διαφορετικά χαρακτηριστικά. Αυτό σχετίζεται με το πως θα ορίσουμε την παρτίδα μιας χύδην πρώτης ύλης που εισέρχεται στην επιχείρηση. Σε θεωρητικό επίπεδο η παρτίδα πρέπει να χαρακτηρίζεται από ομοιογένεια χαρακτηριστικών. Στην πράξη οι διάφορες παρτίδες χαρακτηρίζονται κυρίως από πρακτικά θέματα προμήθειας, διακίνησης και δυνατοτήτων αποθήκευσης. Π.χ. ο αραβόσιτος από δύο παραγωγούς μπορεί να μην έχει τα ίδια χαρακτηριστικά αλλά να έρθει στην επιχείρηση με το ίδιο φορτηγό ή να αποθηκευθεί στο ίδιο σιλό. Έτσι λοιπόν διάφορες παρτίδες υλικών μπορεί να αντιμετωπίζονται ως μία σε επίπεδο επιχείρησης ή και το αντίθετο δηλαδή μία παρτίδα υλικού να αντιμετωπίζεται ως περισσότερες (πχ μεγάλο φορτίο αραβοσίτου από πλοίο που αποθηκεύεται σε πολλά σιλό). Αυτό, όμως, είναι απόλυτα αποδεκτό και αντιμετωπίσιμο. Εκείνο που προέχει σε αυτές τις περιπτώσεις είναι η τεκμηρίωση και συγκεκριμένα το “ιστορικό” της παρτίδας που δημιουργήθηκε σε επίπεδο επιχείρησης. Δηλαδή για την παρτίδα που δημιουργείται από διάφορες παραλαβές α' ύλης καταγράφουμε (εδώ να επαναλάβουμε ότι ιχνηλασιμότητα χωρίς τεκμηρίωση δε γίνεται) στο αντίστοιχο αρχείο (έντυπο ή ηλεκτρονικό) που τηρούμε, τα χαρακτηριστικά (με έμφαση στην προέλευση) της παραλαβής μας. Έτσι ένα απόσπασμα ενός τέτοιου αρχείου θα έμοιαζε ως εξής:\nΕίδος: Αραβόσιτος Παρτίδα: 1\nΠαραλαβής Προμηθευτής Όχημα (ΚΙΛΑ) Παρατηρήσεις\n10/1/2013 ΔΗΜΗΤΡΙΟΥ ΕΚΑ 1234 20.000 ΣΙΛΟ 1 10/1/2013 ΚΩΣΤΑΣ ΕΚΑ 1111 21.000 ΣΙΛΟ 1 11/1/2013 ΙΩΑΝΝΟΥ ΕΚΑ 2222 22.000 ΣΙΛΟ 1 12/1/2013 ΑΛΕΞΙΟΥ ΕΚΑ 3333 23.000 ΣΙΛΟ 1 Σύνολο: 46.000\nΈτσι, για κάθε παρτίδα θα είναι αμέσως γνωστή η προέλευσή της και που βρίσκεται στην επιχείρηση.\nΑς επανέλθουμε στο θέμα της ανάμιξης. Εκείνο που παρατηρούμε στο παραπάνω παράδειγμα είναι ότι από τη στιγμή που θα αποθηκευτούν τα φορτία σε ένα σιλό τα μεταχειριζόμαστε ως μία παρτίδα. Σε ένα σιλό ιδανικά το προϊόν που μπαίνει πρώτο θα έπρεπε να βγαίνει και πρώτο (First In – Fisrt Out) στην πράξη αυτό δε συμβαίνει και έτσι δεν μπορούμε γενικά να ξεχωρίσουμε τις 4 παραλαβές που έχουμε αποθηκεύσει εκεί. Εδώ υπεισέρχεται το επίπεδο της ακρίβειας που θέλουμε να επιτύχουμε στην ιχνηλασιμότητά μας. Αυτό εξαρτάται από την επιχείρηση και καθορίζεται με βάση τους διαθέσιμους πόρους και το κόστος. Γενικά όσο μεγαλύτερη ακρίβεια τόσο περισσότερος ο χρόνος και το κόστος. Σε κάθε περίπτωση, όμως, ο περιορισμός του εύρους της αναζήτησης είναι σαφώς προτιμότερος από την παντελή έλλειψη στοιχείων. Αντίστοιχο είναι και το πρόβλημα στις χύδην αποθήκες όπου πολλά εξαρτώνται από το σχεδιασμό της κάθε περίπτωσης. Γενικά, όμως, στις αποθήκες χύδην μπορεί εφόσον το επιτρέπει ο χώρος να γίνεται διαμερισματοποίηση της αποθήκης με προσωρινές κατασκευές ανάλογα με τις ανάγκες. Έτσι μπορούμε να ελαχιστοποιήσουμε την ανάμιξη μεταξύ των εισερχόμενων φορτίων και να επιτύχουμε πιο λεπτομερή ιχνηλασιμότητα.\nΚαι στις δύο περιπτώσεις έχουμε υποθέσει ότι το κάθε σιλό / αποθήκη θα τροφοδοτείται (γεμίζει) σε σχετικά σύντομο διάστημα και στην συνέχεια θα αναλώνεται μέχρι τέλους χωρίς συμπλήρωση. Αυτή είναι η σωστή και προτεινόμενη τακτική καθώς πέραν των υπολοίπων πρέπει να αδειάζουν σε τακτά διαστήματα οι χώροι αποθήκευσης ώστε να γίνονται οι απαραίτητες εργασίες καθαρισμού τους. Γι' αυτό είναι κρίσιμο να γίνεται σωστός σχεδιασμός της επιχείρησης ώστε να υπάρχει επάρκεια αποθηκευτικών χώρων όχι μόνο σε απόλυτα μεγέθη αλλά λαμβάνοντας υπόψιν και τη ροή των υλικών (αυτό ισχύει γενικότερα και όχι μόνο για τα χύδην υλικά).\nΥπάρχουν αρκετές περιπτώσεις, όμως, που αυτό δεν τηρείται για διάφορους λόγους στους οποίους δεν θα επεκταθούμε. Σε αυτές τις περιπτώσεις πάλι μπορούμε να εξασφαλίσουμε ένα στοιχειώδες επίπεδο ιχνηλασιμότητας καθώς σε κάθε περίπτωση είναι προτιμότερο να έχουμε ένα εύρος αναζήτησης που θα είναι ένα κλάσμα των συνολικών φορτίων που εισέρχονται στην επιχείρηση. Στην περίπτωση των αποθηκών είναι πολύ σπάνιες οι περιπτώσεις που δεν μπορεί να γίνει διαμερισματοποίηση ή μια έστω στοιχειωδώς ξεχωριστή αποθήκευση. Ακόμα και έτσι όμως μια τεχνική που μπορούμε να εφαρμόσουμε είναι να δημιουργήσουμε μια νέα παρτίδα που θα αποτελείται από τα υπόλοιπα της υφιστάμενης και τις νέες προσθήκες. Εξυπακούεται ότι αυτή η τεχνική έχει περιορισμούς καθώς η ες αεί εφαρμογή της θα οδηγήσει σε πλήρη απώλεια της ιχνηλασιμότητας και σε κάθε περίπτωση θα πρέπει κάποια στιγμή να αδειάζει τελείως ο αποθηκευτικός χώρος για να καθαρισθεί.\nΤο ίδιο ισχύει και στην περίπτωση των σιλό αλλά εκεί δεν υπάρχει η πολυτέλεια του φυσικού διαχωρισμού. Έτσι στην περίπτωση σιλό στο οποίο θα προστεθεί νέο υλικό πάνω στο παλιό μπορούμε να εφαρμόσουμε με τους ίδιους περιορισμούς την τεχνική της δημιουργίας νέας παρτίδας. Από την άλλη στα σιλό η λειτουργία τους εκ κατασκευής ως First In – Fisrt Out συστημάτων επιτρέπει να κρατήσουμε τις παρτίδες διακριτές λαμβάνοντας όμως υπόψιν το μη ιδανικό της λειτουργίας και υπολογίζοντας έτσι ένα περιθώριο σφάλματος, στην ουσία ένα ποσοστό επικάλυψης των παρτίδων. Έτσι λοιπόν όταν θα αναζητήσουμε μια συγκεκριμένη χρονική στιγμή υπάρχει περίπτωση να καταλήξουμε σε δύο πιθανές παρτίδες αντί σε μία. Σε κάθε περίπτωση είναι προτιμότερο από την ολική αβεβαιότητα. Το ποσοστό ανάμιξης / επικάλυψης εξαρτάται από πολλούς παράγοντες με βασικότερους τη ρεολογία του υλικού και το σχεδιασμό του σιλό, κυρίως τη διατομή του για τα κυλινδρικά σιλό που είναι τα συνηθέστερα. Όσο μεγαλύτερη τόσο αυξάνει σε γενικές γραμμές και το ποσοστό επικάλυψης. Αυτό προϋποθέτει και πειραματισμό από πλευράς επιχείρησης αλλά καλύτερο είναι να προβλεφθεί ένα μεγαλύτερο ποσοστό παρά μικρότερο. Σε ένα πρακτικό παράδειγμα αυτή η τεχνική δουλεύει ως εξής: σε ένα σιλό έχουμε την παρτίδα 1 με 40.000 kg πάνω της προσθέσουμε και την παρτίδα 2 με 20.000 kg και έχουμε υπολογίσει ένα ποσοστό επικάλυψης 25% με βάση το υλικό και το σιλό. Αυτό σημαίνει ότι υπολογίζουμε ότι 15.000 kg και των δύο παρτίδων θα είναι αναμεμιγμένα, όπου για λόγους ευκολίας θα θεωρήσουμε ότι είναι ισοκατανεμημένα στις δύο παρτίδες. Έτσι όταν θα έχουμε αναλώσει από το σιλό 32.500 kg (θα καταγράφονται ως παρτίδας 1 στην ιχνηλασιμότητά μας) θα φτάσουμε στη ζώνη “ανάμιξης” όπου στο σύστημα ιχνηλασιμότητάς μας θα καταγράφουμε ότι είναι παρτίδας 1 και 2. Μόλις αναλωθούν τα 15.000 kg της ζώνης αυτής, θα καταγράφουμε τα υπόλοιπα 12.500 kg ως παρτίδα 2. Οι περιορισμοί και οι παραδοχές του συστήματος αυτού είναι αρκετές αλλά είναι ένα απλό και πρακτικό σύστημα που παρέχει ένα βασικό επίπεδο ιχνηλασιμότητας.\nΤα παραπάνω αποτελούν κάποιες βασικές αρχές και σκέψεις πάνω σε πρακτικά ζητήματα ιχνηλασιμότητας χύδην υλικών με έμφαση στις χύδην α' ύλες ζωοτροφών. Η κάθε επιχείρηση χρήζει ξεχωριστής αντιμετώπισης και μελέτης από γεωτεχνικούς με εμπειρία στα συστήματα αυτά για να εξασφαλισθεί η συμμόρφωση με τις απαιτήσεις της νομοθεσίας και των διεθνών προτύπων για την ιχνηλασιμότητα.\nΑναρτήθηκε από Alexis στις 9:44 π.μ.\nΕτικέτες Διατροφικοί κίνδυνοι, Διάφορα, Επιστημονικά θέματα, Κτηνοτροφία\nΔιευκρινίσεις σχετικά με τη μίσθωση γεωργικής γης ...\nΔημοσιεύτηκαν σε ΦΕΚ οι προσκλήσεις υποβολής αιτήσ...\nΣύγχρονες επιχειρηματικές δυνατότητες στον αγροτικ...\nΕρώτηση στη Βουλή για το νομικό καθεστώς των Αγορώ...\nΟ Γεωπόνοι της Πρέβεζας συμμετέχουν στην αυριανή π...\n1ο Διεθνές Συνέδριο για την Ελληνική Στέβια: Βόλος...\nΟι θέσεις του Συλλόγου Γεωπόνων Πρέβεζας για το σχ...\nΔύο ενδιαφέρουσες εκδηλώσεις με ευρύ φάσμα αποδεκτ...\nΤο ΓΕΩΤΕΕ εκφράζει τη συμπαράστασή του στις αγροτι...\nΑναζητώντας την αγροτική ανάπτυξη.\nΥπογράφτηκε από το ΥΠ.Α.Α.Τ. η προκήρυξη των μέτρω...\nΠαραχώρηση χρήσης ακινήτων που διαχειρίζεται το Υπ...


ΑΘΛΗΤΙΚΟΙ ΨΙΘΥΡΟΙ: «Ευχαριστώ τον Σβαϊνστάιγκερ»\n▼ Σεπ 08 (100)\nΜάτος: «Θα βοηθήσει τον Άρη»\nΝέος πρόεδρος στο Σύλλογο Μετόχων του ΟΦΗ!!\n«Φλερτάρει» με Άπια ο ΟΦΗ!!\nΚατσαβάκης: «Θα δοκιμάσουμε την 11άδα για την ΑΕΚ»...\n«Αν δεν τον έλεγαν Καναβάρο…»\nΘύμα σαμποτάζ η Νάπολι!!\n«Ε όχι και για δοκιμή… έχω αξιοπρέπεια»\n«Καμία κόντρα με τη Γιουβέντους»\n«Ομάδα - μοντέλο η Ίντερ»\n«Βλέπει» Φάμπρεγας η Μίλαν!!\n«Μπορεί τίτλο η Ρόμα»\nΝτε Γιονγκ: «Όνειρό μου η Μίλαν»\nΜεξές: «Ποτέ δεν σκέφτηκα να φύγω»\nΘέλει το ρεκόρ η Γιουβέντους!!\n«Βλέπει» Ογκμπόνα και Γιορέντε η Γιουβέντους!!\nΈμπρακτη στήριξη ζητάει ο Ρονάλντο!!\nΔύο μήνες εκτός ο Πιάτι!!\nΑμπιντάλ από Δεκέμβριο!!\n«Άνοιξε» λογαριασμό ο Εσιέν!!\nΧειρουργήθηκε ο Ερέρα!!\n«Θα μείνει στην Ατλέτικο ο Φαλκάο»\n«Η Μίλαν ήθελε τον Τσάβι»\nΙρλανδία: Απολογήθηκε ο ΜακΚλιν!!\nΛιστάινερ: «Κανένας λόγος αποχώρησης από τη Γιουβέ...\nΕθνικός Γαζώρου: Φιλική επικράτηση (4-2) στο Σιδηρ...\nΑνακοίνωσε Αγκάνθο ο Άρης!!\nΠανθρακικός: Απογοήτευσε και ηττήθηκε (5-2) από τη...\nΜαρκόπουλος: «Υπομονή και επιμονή»\nΚανένα θέμα με Σάντος και Εθνική για Σαμαρά!!\nΘέλει Ρόσα η ΑΕΛ!!\n«Σημαντικό για εμάς που σκοράρει ο Γκέκας»\nΟύτε με Ουκρανία ο Κόουλ!!\nΕντυπωσιακή εκκίνηση για ΠΑΟΚ!!\n«Κόλλησαν» και… κυνηγούν!!\nΈγινε της… Βοσνίας!!\nΞεπέρασε τον Σαραβάκο ο Γκέκας!!\nΦίλοι-φίλοι, αλλά… (video)\nΔύο μήνες εκτός ο Τζόουνς!!\nΟ Τερίμ έδειξε… Κακά!!\n«Στήριξη και όχι αποδοκιμασίες»\nΧάβρη-Ρεάλ με… άρωμα Μπουμσόνγκ!!\nΥπογράφει την Δευτέρα ο «Κάρα»\nΣτη Μπόρνμουθ ο Ρέντναπ!!\n«Θέλει χρόνο ο Χάβι Μαρτίνεθ»\nΈκλεισε Κάστσελαν ο Πανθρακικός!!\nΟριστικό "αντίο" στο ΝΒΑ από Άιβερσον!!\nΤο ξύλο της αρκούδας στο Μολδαβία-Αγγλία (video)\nΤραυματίστηκαν αστυνομικοί στη Βουλγαρία!!\n«Άξιζε την ισοπαλία η Βουλγαρία»\nΦαν Γκάαλ: «Σημαντική νίκη»\n«Μια χαρά είναι ο Ρονάλντο»\nΠερισσότερα γκολ θέλει ο Λεβ!!\nΚρατάει τη νίκη ο Ντεσάν!!\nΔεν υποτιμά το Περού ο Μέσι!!\nΑπών με Μάλτα ο Ντε Ρόσι!!\nΠάτησε κορυφή η Αργεντινή!!\nΒάζει ο Φαλκάο, βάζουν και οι άλλοι!!\n«Η εθνική είναι η ομάδα της καρδιάς μου»\n«Σημαντική βαθμολογικά και ψυχολογικά»\nΌσο έχεις Εζίλ…!!\n«Αυτή την Εθνική θέλω να βλέπω»\n«Καλημέρα» με πεντάρα η Αγγλία!!\nΜοιρασιά στην Βουλγαρία, πρωτιά για Αρμενία!!\nΜε την εθνική πανηγυρίζει ο Ρονάλντο (video)\nΠοιος θα σταματήσει τον Φαν Πέρσι;\nΔεν τα κατάφερε η Κύπρος!!\n«Κόκκινοι διάβολοι» για Βραζιλία!!\nΜόνος τέταρτος ο «Κατσούρ»\nΒολική «μοιρασιά» στο Βίλνιους!!\nΌταν λείπει η Ισπανία... (videos)\nΑνοίγει τα χαρτιά του ο «Ζαγόρ»\nΆνετα ο Παναθηναϊκός στο πρώτο φιλικό!!\nΤουλάχιστον ένα μήνα εκτός ο Σαμαράς!!\n«Πόρτα» Ζάρατε σε Μπεσίκτας!\n«Να κλείσω την καριέρα μου στην Μπάγερν»\n«Ευχαριστώ τον Σβαϊνστάιγκερ»\nΤίτλοι τέλους για Μετσέλντερ!!\nΤα… κουνελάκια της Κορίνθιανς!!\n«Μιλάει» στην μπάλα ο Νεϊμάρ! (vid)\n«Μπορεί τον τίτλο η Μαρσέιγ»\nΣτο «ψυγείο» ο Κουαρέσμα!!\nΗ «απάντηση» της Μάντσεστερ Γιουνάιτεντ!!\nΜήπως να έπαιζε αυτός στην επίθεση; (video)\nΠώς την έχεις δει ρε Νάνι;\nHellenic Spurs, ξεκίνησαν οι εγγραφές!!\n«Μπορώ να πετύχω στην Άρσεναλ φέτος»\nΆντε και… καλό χειμώνα!!\nΓλίτωσε το πρόστιμο, παραμένει κεκλεισμένων!!\n«Είμαι καλά και έτοιμος να προσφέρω»\nΠήρε Χλεμπ η Καλλονή!!\nΤο λιγότερο που πρέπει να κάνει τώρα ο Ζαγοράκης!!...\nΕπιμένει ο Άρης για τον Πελεκάνο\nΠροσπάθειες για συμφωνία με Κιούελ\n«Δυσαναπλήρωτο το κενό του Πεταλίδη»\nΚαι «κλέφτης» ο Ζαγοράκης…\nΤο πρωί γυμνάστρια, το βράδυ πόρνη! (ΦΩΤΟ+ΒΙΝΤΕΟ)\nΤώρα «θάψτε» τον!\nΜοράτι: «Θα χρειαστούμε πίστωση χρόνου»\nΓια Ρίο με μαγκιά από Euro!\nΤον Σβαϊνστάιγκερ ευχαρίστησε δημόσια για τη βοήθεια που του προσφέρει στις πρώτες μέρες του στο Μόναχο, το νέο απόκτημα της Μπάγερν, Χάβι Μαρτίνεθ. Ο Βάσκος αμυντικός δεν κρύβει πως δυσκολεύεται ακόμα στη νέα του ομάδα, αλλά αισιοδοξεί πως θα εγκλιματιστεί γρήγορα, χάρη στη βοήθεια των συμπαικτών του.\nΗ περσινή, ξέφρενη πορεία της Αθλέτικ Μπιλμπάο στο Γιουρόπα Λιγκ, μπορεί να μην επιβραβεύτηκε με την κατάκτηση του τροπαίου, αφού η Ατλέτικο Μαδρίτης φάνηκε πολύ ανώτερη στον τελικό, έδωσε ωστόσο την ευκαιρία σε πολλά ταλέντα της ομάδας να κάνουν αισθητή την παρουσία τους και να αποτελέσουν μεταγραφικούς στόχους των μεγάλων Ευρωπαϊκών ομάδων στο φετινό καλοκαίρι. Ένας από τους παίκτες που ξεχώρισαν και τελικά αποχώρησαν από τους Βάσκους ήταν ο Χάβι Μαρτίνεθ.\nΗ ομάδα που κατέβαλε τα 40 εκατ. ευρώ της ρήτρας του Χάβι Μαρτίνεθ και τον έκανε δικό της, ήταν η Μπάγερν Μονάχου, αφού οι άνθρωποι των Βαυαρών πίστεψαν από την αρχή στις δυνατότητες του παίκτη. Ο Μαρτίνεθ, έτσι, μετακόμισε στη Γερμανία.\nΟι πρώτες μέρες του Βάσκου στο Μόναχο δεν ήταν εύκολες, όπως ομολογεί ο ίδιος στην «Bild». «Στην αρχή δυσκολεύτηκα αρκετά. Δεν γνωρίζω τη γλώσσα και αυτό μου δημιουργούσε πρόβλημα. Ήμουν, όμως, τυχερός που βρήκα υπομονετικούς ανθρώπους στην ομάδα», αναγνωρίζει ο Μαρτίνεθ.\nΤο ζήτημα, πάντως, ξεπεράστηκε, χάρη στη βοήθεια του Σβαϊνστάιγκερ. «Ο Μπάστιαν είναι ένα καταπληκτικό παιδί, εκτός από φανταστικός παίκτης. Ήταν αυτός που με βοήθησε περισσότερο από την πρώτη μέρα. Ακόμα με συμβουλεύει και μου εξηγεί τις εντολές του κόουτς. Αλλά και οι άλλοι συμπαίκτες μου, είναι τρομερά παιδιά και με βοηθούν να προσαρμοστώ», δηλώνει ο Χάβι Μαρτίνεθ.


Τα αστυνομικά βιβλία του '18: καλωσορίζουμε Fitzek, Connelly, Horowitz – Dioptra Blog\nHome Νέα - Ειδήσεις Τα αστυνομικά βιβλία του ’18: καλωσορίζουμε Fitzek, Connelly, Horowitz\n21 Φεβρουαρίου 2018\t 21 Φεβρουαρίου 2018\nΓια την Έλεν Γκρέις είναι ένας αγώνας δρόμου ενάντια στον χρόνο. Πρέπει να ανακαλύψει το κίνητρα του δολοφόνου και ποιος είναι ο επόμενος στόχος, διαφορετικά θα βρίσκεται συνεχώς ένα βήμα πίσω και αυτό ίσως κοστίσει τη ζωή της… Το έβδομο θρίλερ της σειράς με ηρωίδα την Έλεν Γκρέις από τον πρώτο σε πωλήσεις συγγραφέα των Sunday Times.\n? 2- ΑΔΙΕΞΟΔΟ (Βίλιαμ Βίστιν #4), του Jorn Lier Horst (Κυκλοφορεί στις 28/2.)\n? 3- ΓΡΑΜΜΗ ΑΙΜΑΤΟΣ, του Michael Connelly (Κυκλοφορεί στις 28/2.)\n? 4- ΟΙ ΦΟΝΟΙ ΤΗΣ ΚΙΣΣΑΣ, του Anthony Horowitz (21/3)\n? 5- Ο ΕΝΑΤΟΣ ΤΑΦΟΣ (Φάμπιαν Ρισκ #2), του Stefan Ahnhem (21/3)\nΑν δεν έχετε διαβάσει ακόμα το πολύσυζητημένο Χωρίς Πρόσωπο, τώρα είναι μια καλή ευκαιρία.\n? 6- ΤΟ ΔΕΜΑ, του Sebastian Fitzek (25/4)\n(Γερμανικός τίτλος: Das paket.)\n? 7- ΘΑ ΣΕ ΒΡΩ, της Teresa Driscoll (25/4)\n(Αγγλικός τίτλος: I am watching you.)\n? 8- Η ΣΚΙΑ (Άντερς Οικονομίδης #4), του Βαγγέλη Γιαννίση (9/5)\n? 9- Η ΑΝΑΤΟΜΙΑ ΕΝΟΣ ΣΚΑΝΔΑΛΟΥ, της Sarah Vaughan (9/5)\n(Αγγλικός τίτλος: Anatomy of a scandal.)\n? 10- ΠΑΡΕΑ ΜΕ ΤΟΝ ΔΙΑΒΟΛΟ, του Peter Robinson (23/5)\n(Αγγλικός τίτλος: Friend of the devil.)\n? 11- Η ΕΜΜΟΝΗ, της Sophie Hannah (23/5)\n? 12- ΜΑΤΙ ΣΤΟ ΣΚΟΤΑΔΙ (Τζακ Κάφερι #5), της Mo Hayder (6/6)\n(Αγγλικός τίτλος: Gone.)\nΥΓ: Αυτά είναι τα αστυνομικά μας για το πρώτο εξάμηνο του 2018. Αν ακολουθήσετε τα link και κάνετε παραγγελία άνω των 15€ θα έχετε δωρεάν ταχυδρομικά και δωρεάν έξοδα αντικαταβολής. Αν θέλετε, μπορείτε να δείτε κι εδώ όλη τη συλλογή μας με αστυνομικά μυθιστορήματα.\nΥΓ2: Για το δεύτερο εξάμηνο έχουμε φυλάξει αρκετές εκπλήξεις. Ίσως δούμε ένα λευκό ποτάμι να καίγεται. Και σίγουρα θα είμαστε μάρτυρες στην Ημέρα της Κρίσης.\nbest seller αστυνομικά, news, αστυνομικά θρίλερ\n24 Φεβρουαρίου 2018 at 7:57 πμ\t4 years ago\nΔεν ξέρω τι θα διαλέξω, σίγουρα όμως πρώτη επιλογή ο Fitzek!\n24 Φεβρουαρίου 2018 at 1:16 μμ\t4 years ago\nΚαι θα κάνεις πολύ καλά 🙂\n21 Φεβρουαρίου 2018 at 9:18 μμ\t4 years ago\nΘα ήθελα να ρωτησω γιατί δεν εκδώσατε το καινούριο της V.M Giambanco και αν θα εκδοθεί κάποια στιγμή. Σας ευχαριστώ πολυ\n22 Φεβρουαρίου 2018 at 8:10 πμ\t4 years ago\nΚαλημέρα! Δεν έχει μπει ακόμα στο εκδοτικό μας πρόγραμμα, αλλά είναι πολύ πιθανό να γίνει για το 2019. Σημειώνουμε το σχόλιο και θα το μεταφέρουμε στο τμήμα έκδοσης.


Διεγράφη από την Κ.Ο. της ΝΔ ο Κ.Μπογδάνος γιατί μίλησε κατά... ΚΚΕ! - Συνήγορος κομμουνιστών ο Ν.Δένδιας!\nHome"» Ενημέρωση" » Διεγράφη από την Κ.Ο. της ΝΔ ο Κ.Μπογδάνος γιατί μίλησε κατά... ΚΚΕ! - Συνήγορος κομμουνιστών ο Ν.Δένδιας!" »


Χατζηνικολάου: «Έκανες μεγάλη μ@λ@κί@ Άδωνι!» (Audio+Video) – ΙΑΤΡΟΙ\nΧατζηνικολάου: «Έκανες μεγάλη μ@λ@κί@ Άδωνι!» (Audio+Video)\nΟ δημοσιογράφος ξεκίνησε την εκπομπή του σχολιάζοντας τη χθεσινή δήλωση του υπουργού Υγείας, Άδωνι Γεωργιάδη, πως «αν υπάρξουν απολύσεις γιατρών στον ΕΟΠΥΥ, σας παρακαλώ αυτό δεν θέλω να το χρεωθεί η τρόικα, δεν θέλω να μου παίρνει τη δόξα ο Τόμσεν για τα αυτονόητα. Οι αποφάσεις είναι δικές μου».\nΣτην αρχή ο σχολιασμός γινόταν σε ήπιους τόνους, με τον Ν.Χατζηνικολάου να αναφέρει πως ο Άδωνις χαίρει κάποιου σεβασμού για το πολιτικό του θάρρος να υποστηρίζει τη γνώμη του, ακόμα κι αν οι περισσότεροι διαφωνούν κάθετα με αυτή. Στη συνέχεια όμως, ο δημοσιογράφος κυριολεκτικά ξέσπασε, λέγοντας ότι οι απολύσεις φέρνουν «μόνο ντροπή και στεναχώρια, όχι δόξα», πως η δήλωση αυτή του υπουργού είναι χειρότερη από το «μαζί τα φάγαμε» του Πάγκαλου, ενώ κατέληξε, φωνάζοντας: «Να ζητήσεις συγνώμη Άδωνι, έκανες μεγάλη μαλακία, μεγάλη μαλακία!».\nΑκούστε >>>εδώ<<< το απόσπασμα από την εκπομπή του Ν.Χατζηνικολάου στον Real Fm


Τι θα γίνει με το Αστυνομικό Τμήμα Πλατέος. - Έμβολος\nΑρχική Πλατύ Τι θα γίνει με το Αστυνομικό Τμήμα Πλατέος.\nΕίναι γνωστό ότι το Αστυνομικό Τμήμα Πλατέος οδεύει προς κατάργηση, χωρίς να είναι τίποτα ακόμα οριστικό.\nΒέβαια οι περισσότερες πιθανότητες είναι να καταργηθεί τελικά στα πλαίσια της αναδιάρθρωσης των αστυνομικών υπηρεσιών της χώρας. Τον τελευταίο καιρό γίνονται προσπάθειες από τοπικούς φορείς του νομού μας, ώστε να μην προχωρήσει το υπουργείο Προστασίας του Πολίτη στην κατάργηση του Αστυνομικού Τμήματος Πλατέος. Το σκεπτικό του υπουργείου είναι το εξής: Αφού σε απόσταση 8 χιλιομέτρων βρίσκεται το Αστυνομικό Τμήμα Αλεξάνδρειας, το οποίο αν ενισχυθεί με το προσωπικό του ΑΤ Πλατέος θα γίνεται καλύτερη αστυνόμευση στην νέα εκτεταμένη περιοχή ευθύνης του Τμήματος Αλεξάνδρειας.\nΣτον σχεδιασμό προβλέπεται, αν τελικά κλείσει το ΑΤ Πλατέος, ένα περιπολικό όχημα θα σταθμεύει σε 24ωρη βάση στο Πλατύ για ότι χρειαστεί.\nΗ προαπόφαση του Υπουργείου Προστασίας του Πολίτη και στα πλαίσια της αναδιάρθρωσης των Αστυνομικών Υπηρεσιών προβλέπει την κατάργηση και άλλων αστυνομικών υπηρεσιών ανά την Ελληνική επικράτεια. Έτσι στα πλαίσια της ενημέρωσης, για τους λόγους που οδηγούνται σε κατάργηση Αστυνομικές Υπηρεσίες, ο Γ.Γ. του Υπουργείου Προστασίας του Πολίτη κ Δημήτριος Αναγνωστάκης ξεκίνησε ενημερωτική εκστρατεία σε όλη την χώρα.\nΣτο αμέσως προσεχές μέλλον αναμένεται να επισκεφθεί ο κος Αναγνωστάκης και τον νομό Ημαθίας για να ενημερώσει τους Δημάρχους και άλλους ενδιαφερόμενους φορείς για το κλείσιμο Αστυνομικών Υπηρεσιών της περιοχής τους. Βέβαια ο Γενικός Γραμματέας θα ακούσει και τις άλλες απόψεις τις οποίες θα μεταφέρει στην Αθήνα για την λήψη πλέον οριστικών αποφάσεων.\nΤελικά το Αστυνομικό Τμήμα Πλατέος θα κάνει Χριστούγεννα στο Πλατύ και ότι είναι να γίνει θα γίνει μέσα στις αρχές του 2016 και πάντα εφόσον οι πολιτικές εξελίξεις στην χώρα θα είναι σταθερές.\nΠροηγούμενο άρθροΤΡΑΠΕΖΑ ΤΗΣ ΕΛΛΑΔΑΣ: Μείωση τραπεζικών καταθέσεων κατά τον μήνα Οκτώβριο\nΕπόμενο άρθροΑλεξάνδρεια: ΝΕΕΣ ΑΦΙΞΕΙΣ – NEW ENTRY


Στην βουλή το θέμα της κατολίσθησης στο ορυχείο Μαυροπηγής απο το ΚΚΕ - vetonews\nΣτην βουλή το θέμα της κατολίσθησης στο ορυχείο Μαυροπηγής απο το ΚΚΕ\nΗ νέα κατολίσθηση που έγινε στο Ορυχείο Μαυροπηγής της ΔΕΗ ΑΕ στην ΠΕ Κοζάνης αποδεικνύει για άλλη μια φορά ότι το κυνήγι του κέρδους στερεί\nτα απαραίτητα μέτρα ασφάλειας που απαιτούνται, ενώ ταυτόχρονα εμποδίζει τη μετεγκατάσταση του οικισμού της Μαυροπηγής μεγαλώνοντας τα προβλήματα και τους κινδύνους, για τους εργαζόμενους στο ορυχείο και τους κατοίκους της Μαυροπηγής.\n• Να σταματήσουν άμεσα οι εργασίες στα σημεία κατολίσθησης στο Ορυχείο Μαυροπηγής μέχρι να διαμορφωθούν οι συνθήκες ασφαλούς εργασίας.\n• Την άμεση μετεγκατάσταση του οικισμού Μαυροπηγής.\n• Την άμεση στελέχωση κλιμακίου της Επιθεώρησης Μεταλλείων στην περιοχή για να καλυφθούν πλήρως οι ανάγκες για ελέγχους που αφορούν την αρμοδιότητα της.\nΤελευταία τροποποίηση στις Τρίτη, 21 Ιανουαρίου 2014 10:13


Γκιοζντέπε - Ρίζεσπορ • Προγνωστικά-Ανάλυση Αγώνα • Bet-planet.gr\nΓκοζτέπε - Ρίζεσπορ\nΑπο δύο νίκες και μια ισοπαλία στα πέντε τελευταία για τις δύο ομάδες.\nΝάσος Γρυπαίος 16/03/2020 | 22:37\nTρείς σερί ήττες χωρίς μάλιστα να έχει σκοράρει ούτε μια φορά σε αυτές, για τη Γκιοζντέπε που ηττήθηκε με 2-0 απο τη Κασίμπασα στο πρόσφατο παιχνίδι που έδωσε για το πρωτάθλημα. Η αλήθεια είναι πως οι γηπεδούχοι ήταν καλύτεροι στο μεγαλύτερο μέρος του παιχνιδιού, με το σύνολο της Σμύρνης να μένει πλέον στην όγδοη θέση της βαθμολογίας με το ματς στη Τραπεζούντα να ακολουθεί.\nΕκτός οι χαφ Οζτούρκ, Γκιουρλέρ, Ταλούμ.\n7/8 goal / goal εντός έδρας.\nΤα «θαλάσσωσε» απέναντι στην Ανκαραγκουτσού με την οποία έπαιζε ματς έξι πόντων με στόχο τη παραμονή στη κατηγορία. Την έπιασε απο ... «το λαιμό» η ομάδα της Άγκυρας, προηγήθηκε δικαίως με 2-0, με τη Ρίζεσπορ να αντιδρά στο 45' και να βγάζει 2-3 καλές φάσεις στην επανάληψη (και ένα δοκάρι), ωστόσο για ακόμα ένα ματς εκτός έδρας φεύγει με άδεια χέρια. Αυτό, έχει ως αποτέλεσμα να βρίσκεται εντός της επικίνδυνης ζώνης, σε ισοβαθμία με τη Μαλάτιασπορ και στο -1 απο τη Κόνιασπορ.\nΣταθερά εκτός οι Ντε Πό, Ελ Καμπίρ, τιμωρημένος ο Μορόζιουκ (Α).\nΑπο τέσσερα σερί goal/goal .\nΣε παιχνίδι εξ΄αναβολής για την 21η αγωνιστική της Super Lig, η Γκιοζντέπε αναζητά ένα θετικό αποτελεσμα με σκοπό να βρεθεί σε καλύτερη μοίρα όσον αφορά τη συνέχεια του πρωταθλήματος, στη μάχη που δίνει για την αποφυγή του υποβιβασμού. Τραγική εκτός η Ρίζεσπορ που έχει 8/10 goal/goal προσφάτως. Δεν γίνεται να μη σκοράρει ξανά η γηπεδούχος, στο 1.83 το αμφίτερμα που ειναι προτιμότερο απο τον άσο στην ίδια περίπου απόδοση.


Πέντε ονόματα για την ΠΓΔΜ που θα αφήσουν και τις δύο πλευρές ευχαριστημένες :: left.gr\n14:14 | 07.01.2018\nΠέντε ονόματα για την ΠΓΔΜ που θα αφήσουν και τις δύο πλευρές ευχαριστημένες\nΧρόνια τώρα είναι το θέμα που ταλανίζει την εξωτερική πολιτική τόσο της χώρας μας όσο και των γειτόνων μας. Κάθε τόσο φτάνουμε κοντά στη λύση, κάθε τόσο οι δύο πλευρές κάθονται στο ίδιο τραπέζι, αλλά πάντα κάτι γίνεται και άκρη δεν βρίσκεται...\nΧρόνια τώρα είναι το θέμα που ταλανίζει την εξωτερική πολιτική τόσο της χώρας μας όσο και των γειτόνων μας. Κάθε τόσο φτάνουμε κοντά στη λύση, κάθε τόσο οι δύο πλευρές κάθονται στο ίδιο τραπέζι, αλλά πάντα κάτι γίνεται και άκρη δεν βρίσκεται. Οι κυβερνήσεις αλλάζουν, οι υπουργοί πάνε και έρχονται, το όνομα της ΠουΓουΔουΜου ακόμα να το βρούμε. Εμείς. Γιατί όλοι οι υπόλοιποι το έχουν βρει, σε αντίθεση με την Ελλάδα όπου η γειτονική χώρα ονοματοδοτείται κατά βούληση και κατά περίπτωση ή απλά δεν έχει κανένα όνομα, όπως σε εκείνο τον αλησμόνητο αγώνα μπάσκετ όπου ΑΝΤ1 και ΟΤΕTV είχαν άδειο κουτάκι στα αρχικά του ονόματος (φωτογραφία).\nΩστόσο πρέπει να ομολογήσουμε ότι αν υπάρχει καλή θέληση, αυτά τα προβλήματα είναι αμελητέα. Αυτά είναι 5 ονόματα που θα τους αφήσουν όλους ευχαριστημένους...\nΑπλό, λιτό, περιεκτικό και πάνω από όλα κοινά αποδεκτό. Περιέχει τη λέξη Μακεδονία που θέλουν οι γείτονες ενώ ταυτόχρονα δεν την περιέχει, κάτι που μάλλον χαιρετίζει η ελληνική πλευρά. Το "όχι" χτυπάει κατακέφαλα στο θυμικό του Έλληνα για διάφορους λόγους (28η Οκτωβρίου - Δημοψήφισμα) ενώ είναι προφανές ότι αγγίζει λίγο περισσότερο το ακροατήριο των ΑΝΕΛ με την ασάφεια που περικλείει, θυμίζοντας κάτι από προφητεία Γέροντα Παΐσιου.\nΜια light παραλλαγή της παραπάνω πρότασης, κάτι σαν εναλλακτική σε περίπτωση που για ανεξήγητο λόγο οι ΠουΓουΔουΜιώτες δεν ενθουσιαστούν με το "ΟΧΙ ΜΑΚΕΔΟΝΙΑ". Φυσικά για να τα λέμε όλα, αυτή η εκδοχή ενέχει κινδύνους αφού το "ντεμέκ" είναι ελληνικότατη αργκό της Θεσσαλονίκης και γενικά της βόρειας Ελλάδας. Ε, δεν είμαστε τώρα να θέτουμε και ζητήματα γλώσσας με τους βόρειους. Δεν θα μας πάρουν και την αργκό μας οι ξένοι.\nΠΑΡΑ ΠΟΛΥ ΒΟΡΕΙΑ ΑΙΓΥΠΤΟΣ\nΆχαστη επιλογή γιατί πολύ απλά τα έχει όλα. Τι θέλετε κύριοι, γεωγραφικό προσδιορισμό θέλετε; Έχουμε. Τι άλλο θέλετε κύριοι; Σημαντικό πολιτισμό για να δείχνετε σοβαρές φυλετικές καταβολές από την αρχαιότητα; Δικό σας! Στα συν ότι η συγκεκριμένη ονομασία θα βοηθήσει σημαντικά στην ανοικοδόμηση της χώρας και θα προκαλέσει εκρηκτική αύξηση στις θέσεις εργασίας αφού οτιδήποτε σχετίζεται με την Αρχαία Μακεδονία, θα πρέπει να αλλάξει για να παραπέμπει στην Αρχαία Αίγυπτο. Win - win situation που θα έλεγαν και οι μπασκετικοί ρεπόρτερς.\nΞέρουμε όλοι πως όταν μιλά το χρήμα, όλα τα άλλα περισσεύουν. Όσο κι αν μας πονάει, το ίδιο ισχύει και στις διεθνείς σχέσεις. Με αυτό το όνομα εξασφαλίζεται για πάντα η οικονομική ευρωστία της γείτονος γεγονός που μεταξύ μας έχει μεγαλύτερη σημασία από ένα απλό όνομα. Με εντελώς μαρκετίστικους όρους, αυτή η ονομασία θα αποτελέσει case study που θα διδάσκεται σε όλα τα πανεπιστήμια των Βαλκανίων. Παίρνουν και μια χορηγία από τη γνωστή εταιρία γρήγορου φαγητού (τα χρώματα σημαίας - εταιρίας άλλωστε ταιριάζουν) τα οικονομικά οφέλη κάνουν τους γείτονες να ξεχάσουν όλα τα υπόλοιπα ζητήματα.\nAΝΩ ΚΑΤΩ ΜΑΚΕΔΟΝΙΑ\nΊσως το όνομα που περιγράφει καλύτερα από κάθε άλλο την κατάσταση στην οποία έχουν περιέλθει οι συζητήσεις μεταξύ των δύο χωρών όλα αυτά τα χρόνια. Με το "ΑΝΩ ΚΑΤΩ" προσδίδεται ταυτόχρονα τόσο ο επιθυμητός γεωγραφικός προσδιορισμός όσο και η ανάλυση του προβλήματος, κι όλα αυτά σε δύο μόνο λέξεις. Η πρόταση αυτή όμως χάνει πόντους γιατί είναι δεδομένο ότι θα υπάρξει πρόβλημα στη μετάφραση. Με διπλωματικά τερτίπια η ελληνική πλευρά θα προτείνει σε ελεύθερη απόδοση το "Macedonian Mess" ενώ οι ΠουΓουΔουΜιώτες θα επενδύσουν στο "Up and Down Macedonia" για να θολώσουν τα νερά και να υπάρχει σαφής αλλαγή νοήματος του ονόματος στις διεθνείς σχέσεις.


Η απρόσμενη εμφάνιση της Naomi Campbell και της Kate Moss στο σόου της Louis Vuitton - AllYou.gr\nΜόνο OG μοντέλα περπατούν σε τέτοια ιστορικά fashion shows!\nΥπήρχε περίπτωση να "έκλεινε" διαφορετικά ο Kim Jones, τον κύκλο του στον οίκο Louis Vuitton; Σαφώς κι όχι.\nΟ επί 7 χρόνια πρωτοπόρος και καλλιτεχνικός διευθυντής του γνωστού γαλλικού οίκου για τις ανδρικές συλλογές, Kim Jones, αποχωρεί από την θέση αυτή με εντυπωσιακό τρόπο.\nΠαρουσίασε, λοιπόν, πριν λίγες ημέρες, την τελευταία του συλλογή για τον εμβληματικό οίκο και πέρα από το homage στην ιστορία του brand που έκανε μέσα από την συλλογή Fall 2018, είχε έκπληξη... Αποχαιρέτησε τον οίκο, φέρνοντας την Naomi Campbell και την Kate Moss για να κλείσουν το εντυπωσιακό του show.\nΟι βρετανίδες καλλονές, εξέπληξαν το κοινό με την εμφάνισή του! Εμφανίστηκαν φορώντας δύο παλτό του οίκου που είχαν τυπωμένο το μονόγραμμα του brand LV, ένα look το οποίο συνδυάστηκε με combat boots στο ίδιο μοτίβο.\nΑργότερα, συνόδευσαν τον Jones στην καθιερωμένη υπόκλιση του σχεδιαστή, στο τέλος του show, έχοντας τον αγκαζέ. Και οι δυο πόζαραν μαζί του και backstage, ενώ αντάλλαξαν πολλά φιλιά στην κάμερα!\nΟ Jones, ο οποίος είχε τα δημιουργικά ηνία του brand για το menswear division, επί 7 ολόκληρα χρόνια, ήταν υπεύθυνος για τις πρωτοποριακές και πάντα εντυπωσιακές συλλογές του brand. Ήταν αυτός μάλιστα, που δημιούργησε την συλλογή της Supreme με τον οίκο Louis Vuitton, μια συνεργασία που είχε τρομερή επιτυχία.\nΑν και έχει πάντα μία ροπή προς το διαφορετικό και το καινούργιο, ο Jones πάντα εκτιμούσε και εκτιμάει τις σταθερές αξίες, όσον αφορά τη Μόδα, γι’ αυτό και έφερε την Naomi και την Kate τα πιο OG μοντέλα ever, στην πασαρέλα του ιστορικού αυτού show!